
"Yaa, Siin (1). Demi AI~Qur'an yang amat bijaksana (2). 
Sesungguhnya engkau (wahai Muhammad) adalah dari 
golongan para rasul (3). Yang mengikut jalan yang lurus (4). 
Al-Qur'an itu diturun oleh Allah Yang Maha Perkasa dan 
Maha Pengasih (5). Supaya engkau memberi peringatan 
kepada satu kaum yang datuk nenek mereka tidak pernah 
diberikan peringatan , kerana itulah mereka lalai (6). 
Sesungguhnya telah ditetapkan keputusan 'azab di atas 
kebanyakan mereka (kaum Musyrikin) kerana itu mereka 
tidak beriman (7). Sesungguhnya Kami telah memasang 
belenggu-belenggu di leher mereka dan belenggu-belenggu 
itu menongkat dagu mereka kerana itu mereka terdongak 
(8). Dan Kami telah memasang sebuah dinding di hadapan 
mereka dan sebuah dinding lagi di belakang mereka dan 
Kami tutupkan mata mereka, maka kerana itu mereka tidak 
dapat melihat (9). Sama sahaja bagi mereka, sama ada 
engkau memberi peringatan kepada mereka atau tidak 
memberi peringatan, mereka tetap tidak beriman (10). 
Engkau hanya dapat memberi peringatan kepada orang 
yang mengikut Al-Qur'an dan takut kepada Allah Yang 
Maha Penyayang tanpa melihat-Nya , oleh itu sampaikanlah 
kepadanya berita gembira iaitu keampunan dan pahala yang 
mulia (11). Sesungguhnya Kami akan menghidupkan 
sekalian yang mati dan Kami mencatatkan segala perbuatan 
yang dilakukan mereka dan segala kesan perbuatan mereka. 
Dan segala sesuatu mengenainya Kami hitungkannya satu 
persatu dalam sebuah buku yang amat jelas (12). 
Kemukakanlah kepada mereka satu cerita teladan tentang 
penduduk sebuah negeri ketika mereka didatangi para rasul 
(13). (Iaitu) ketika Kami utuskan kepada mereka dua orang 
rasul lalu mereka dustakan keduanya, maka Kami bantukan 
pula dengan rasul yang ketiga lalu Rasul-rasul itu pun 
berkata: Sesungguhnya kami sekalian adalah utusan-utusan 
Allah yang dikirimkan kepada kamu (14). Jawab mereka: 
Kamu sekalian tidak lain melainkan hanya manusia biasa 
seperti Kami sahaja. Tuhan Yang Maha Penyayang tidak 
pernah menurunkan sesuatu apa pun. Kamu tidak lain 
melainkan hanya berdusta sahaja (15). Jawab (para rasul): 
Tuhan kamilah sahaja yang mengetahui bahawa kami adalah 
utusan-utusan-Nya yang dikirimkan kepada kamu (16). Dan 
tiada lain tugas Kami melainkan hanya menyampaikan 
perintah Allah dengan jelas (17). Kata mereka: Kami telah 
mendapat sial celaka dengan sebab kamu. Jika kamu tidak 
berhenti (berda'wah) kami akan rejamkan kamu dan kamu 
akan merasa penyeksaan kami yang amat pedih (18). Jawab 
para rasul: Sebab kesialan kamu itu ada bersama kamu. 
Apakah patut apabila kamu diberi peringatan (kamu 
mengancam kami dengan rejam)? Malah sebenarnya kamu 
adalah satu kaum yang pelampau (19). Dan datanglah 


seorang lelaki dari daerah pedalaman negeri itu lalu dia 
berseru: Wahai kaumku i Ikutilah para rasul (20). Ikutilah 
mereka yang tidak meminta dari kamu sebarang upah dan 
mereka pula adalah orang-orang yang mendapat hidayat 
(21). Mengapa pula aku tidak patut menyembah Tuhan yang 
telah menciptakanku dan kepada-Nya sekalian kamu akan 
dikembalikan (22). Apakah wajar bagiku menyembah tuhan- 
tuhan yang lain, sedangkan jika Tuhan Yang Maha 
Penyayang itu mahu menimpakan sesuatu bala bencana ke 
atasku, nescaya mereka tidak dapat menolongku sedikit pun 
dan tidak pula dapat menyelamatkanku? (23) Sesungguhnya 
aku - jika aku berbuat demikian - berada di dalam kesesatan 
yang amat jelas (24). Sesungguhnya aku telah beriman 
kepada Tuhan kamu. Oleh itu dengarlah nasihatku (25). 
(Setelah dia dibunuh) dia dipersilakan malaikat: Masuklah ke 
dalam Syurga. Lalu dia berkata: Alangkah baiknya jika 
kaumku mengetahui (26). Limpah keampunan yang 
dikurniakan Tuhanku kepadaku dan menjadikanku dalam 
golongan para hamba yang dimuliakan-Nya (27). (Dan 
sesudah itu) Kami tidak menurunkan sebarang pasukan 
tentera dari langit untuk membinasakan kaumnya dan Kami 
tidak pula perlu menurunkan pasukan itu (28). Tiada (suatu 
yang diperlukan) melainkan hanya satu pekikan sahaja, maka 
seluruh mereka mati sunyi sepi. (29) 

(Latar belakang dan pokok pembicaraan) 

Surah Makkiyah ini mempunyai ayat-ayat yang 
pendek dan nada-nada yang cepat, kerana itulah 
bilangannya mencapai lapan puluh tiga ayat, 
sedangkan ianya lebih kecil dan lebih pendek dari 
surah sebelumnya iaitu Surah Faatir yang bilangan 
ayat-ayatnya cuma empat puluh lima ayat sahaja. 


Kependekan ayat-ayat ini dan kecepatan nadanya 
menjadikan surah ini mempunyai satu ciri yang 
istimewa. Nadanya bertubi-tubi mengetuk hati 
dengan ketukan yang berturut-turut Dan kesannya 
semakin bertambah lagi dengan adanya gambaran- 
gambaran dan bayangan-bayangan yang menarik 
yang terdapat di dalam pemandangan- 
pemandangannya yang bersilih ganti dari permulaan 
surah hingga ke akhirnya. Pemandangan- 
pemandangan itu beraneka ragam dan semuanya 
meninggalkan kesan-kesan yang amat mendalam. 


Maudhu'-maudhu' pokok surah ini ialah maudhu'- 
maudhu' pokok surah Makkiyah, dan matlamat 
pertamanya ialah membina asas-asas 'aqidah. la 
menyentuh persoalan wahyu dan kebenaran 
kerasulan dari pembukaan surah lagi: 

"Yaa, Siin (1). Demi Ai-Qur'an yang amat bijaksana (2). " Dan mereka menyembah tuhan-tuhan selain dari Aliah 

Sesungguhnya engkau (wahai Muhammad) adalah dari dengan harapan mereka diberi pertolongan (74). (Tetapi) 

golongan para rasul (3). Yang mengikut jalan yang lurus (4). tuhan-tuhan itu tidak berkuasa menolong mereka , 

Al-Qur'an itu diturun oieh Allah Yang Maha Perkasa dan sedangkan merekalah tentera-tentera yang disediakan untuk 

Maha Pengasih. "(5) mempertahankan tuhan-tuhan itu. "(75) 


Kemudian ia membawa kisah penduduk sebuah 
negeri ketika beberapa orang rasul datang kepada 
mereka untuk memberi amaran dengan akibat yang 
buruk apabila mereka mendustakan wahyu dan Rasul. 
Ia menyebut akibat itu dalam kisah tersebut mengikut 
cara Al-Qur'an yang menggunakan kisah-kisah untuk 
menguatkan persoalan-persoalan yang dikemukakan- 
nya. Dan sebelum surah ini berakhir ia kembali 
menyentuh persoalan wahyu itu sekali lagi: 



"Dan Kami tidak pernah mengajarkan syair kepadanya dan 
memang syair itu tidak sesuai dengannya. Apa yang 
diwahyukan kepadanya tidak lain melainkan suatu 
peringatan dan kitab suci yang amat jelas (69). Supaya dia 
memberi peringatan kepada orang yang hidup hati 
nuraninya dan supaya terlaksana keputusan ('azab) ke atas 
orang-orang kafir. "(70) 

Begitu juga surah ini menyentuh persoalan 
ketuhanan dan konsep wahdaniyah. Ia mengancam 
perbuatan syirik dengan perantaraan lidah seseorang 
Mu'min yang datang dari daerah pedalaman negeri 
itu untuk berhujjah dengan kaumnya mengenai rasul- 
rasul yang diutuskan Aliah itu: 



"Mengapa pula aku tidak patut menyembah Tuhan yang 
telah menciptakanku dan kepada-Nya sekalian kamu akan 
dikembalikan (22). Apakah wajar bagiku menyembah tuhan- 
tuhan yang lain , sedangkan jika Tuhan Yang Maha 
Penyayang itu mahu menimpakan sesuatu bala bencana ke 
atasku, nescaya mereka tidak dapat menolongku sedikit pun 
dan tidak pula dapat menyelamatkanku ? (23) Sesungguhnya 
aku - jika aku berbuat demikian - berada di dalam kesesatan 
yang amat jelas. "(24) 

Dan sebelum tamatnya surah ini disebutkan pula 
maudhu' ini sekali lagi: 


Persoalan yang lebih banyak ditekankan dalam 
surah ini ialah persoalan kebangkitan semula selepas 
mati, la dibicarakan berulang-ulang kali di dalam 
surah ini. Pada permulaannya ia disebutkan: 



"Sesungguhnya Kami akan menghidupkan sekalian yang 
mati dan Kami mencatatkan segala perbuatan yang 
dilakukan mereka dan segala kesan perbuatan mereka. Dan 
segala sesuatu mengenainya Kami hitungkannya satu 
persatu dalam sebuah buku yang amat jelas. "(12) 


Kemudian persoalan ini disebut pula dalam kisah 
lelaki Mu'min yang mati dibunuh dan menerima 
balasannya yang segera: 



"(Setelah dia dibunuh) dia dipersilakan malaikat: Masuklah 
ke dalam Syurga. Lalu dia berkata : Alangkah baiknya jika 
kaumku mengetahui (26). Limpah keampunan yang 
dikurniakan Tuhanku kepadaku dan menjadikanku dalam 
golongan para hamba yang dimuliakan-Nya."(27) 


Dan disebutkan pula di tengah surah: 



"Dan mereka bertanya: Bilakah Qiamat yang dijanjikan ini 
jika kamu bercakap benar? (48) Sebenarnya mereka hanya 
menunggu satu pekikan sahaja yang akan membinasakan 
mereka, sedangkan mereka ketika itu sedang leka 
bertengkar (49). Kerana itu mereka tidak sempat 
meninggalkan pesanan dan tidak sempat kembali 
mendapatkan keluarga mereka. "(50) 

Kemudian ia berpindah kepada satu pemandangan 
Qiamat yang lengkap, dan pada akhir surah persoalan 
ini disebutkan pula dalam bentuk sebuah dialog: 

" Dan dia telah membuat satu perbandingan , sedangkan dia 
sendiri lupakan asal kejadiannya. Dia berkata: Siapakah yang 
berkuasa menghidupkan tulang-temalang yang telah reput 
dan hancur itu? (78) Katakanlah: Yang berkuasa 

menghidupkannya ialah Tuhan yang telah berkuasa 
menciptakannya pada kali yang pertama dan Dialah Tuhan 
Yang Maha Mengetahui segala makhluk ciptaan~Nya."(79) 

Persoalan yang berkaitan dengan pembinaan asas- 
asas 'aqidah itu dibicarakan berulang-ulang kali di 
dalam Surah-surah Makkiyah, tetapi persoalan itu 
disentuh pada setiap kalinya dari jurusan yang 
tertentu dan di bawah sorotan yang tertentu diiringi 
dengan pandangan-pandangan yang berkesan yang 
sesuai dengan suasananya dan selaras dengan nada- 
nadanya, gambaran-gambarannya dan bayangan- 
bayangannya. 



"Sesungguhnya Kami telah memasang belenggu-belenggu di 
leher mereka dan belenggu-belenggu itu menongkat dagu 
mereka kerana itu mereka terdongak (8). Dan Kami telah 
memasang sebuah dinding, di hadapan mereka dan sebuah 
dinding lagi di belakang mereka dan Kami tutupkan mata 
mereka, maka kerana itu mereka tidak dapat melihat "(9) 

Di antaranya pula ialah gambaran jiwa mereka yang 
terdedah kepada ilmu Allah tanpa dilindungi sebarang 
tadbir, dan di antaranya lagi ialah gambaran sarana 
penciptaan, iaitu dengan hanya menyebut satu 
perkataan sahaja tidak lebih dari itu: 



"Sesungguhnya cara penciptaan Allah itu ialah apabila Dia 
mahu, menjadikan sesuatu Dia hanya berfirman kepadanya: 
Jadilah! Maka ia terus jadi. "(82) 





Pernyataan-pernyataan yang berkesan itu adalah 
diambil terutamanya dari pemandangan- 
\ pemandangan Qiamat, pemandangan-pemandangan 

cerita dan dialog-dialognya, pemandangan 
kebinasaan umat-umat dahulu kala, pemandangan- 
: pemandangan alam buana yang menarik iaitu seperti 

pemandangan bumi yang mati kemudian hidup subur 
dengan tumbuh-tumbuhan, pemandangan malam 
[ yang menghapuskan hari siang dan menjadikannya 

[ gelap-gelita, pemandangan matahari yang berlari di 

tempat peredarannya, pemandangan bulan yang 
berunsur-unsur mengembang di tempat-tempat 
peredarannya hingga akhirnya ia kembali kecil semula 
j seperti tandan tamar tua yang kering, pemandangan 

i bahtera yang penuh sarat mengangkut zuriat manusia 

angkatan pertama, pemandangan binatang-binatang 
| ternakan yang ditundukkan kepada manusia, 

f pemandangan nutfah kemudian pemandangannya 

l yang berkembang menjadi seorang manusia yang 

| bermusuh ketat dengan Allah dan pemandangan 

pokok yang hijau yang mengandungi api yang mereka 
nyalakannya. 


[ Di samping pemandangan-pemandangan ini di sana 
; terdapat pernyataan-pernyataan yang berkesan yang 
menyentuh dan menyedarkan hati manusia. Di 
antaranya ialah pernyataan papa pendusta yang telah 
ditetapkan keputusan 'azab ke atas mereka dengan 
sebab kekufuran mereka. Orang-orang ini tidak lagi 
berguna ditunjukkan bukti-bukti dan diberi amaran- 
amaran kepada mereka: 









Semuanya merupakan pernyataan-pernyataan yang 
berkesan yang menyentuh hati manusia, di mana ia 
melihat bukti kebenarannya di dalam realiti alam 
buana. 


****** 

Surah ini membentangkan maudhu'-maudhu'nya 
dalam tiga pusingan. 

Pusingan pertama dimulai dengan sumpah, iaitu 
bersumpah dengan dua huruf "Yaa Siin" dan 
bersumpah dengan Al-Qur'anul-Hakim bahawa Nabi 
Muhammad s.a.w. itu adalah seorang rasul yang 
berada di atas jalan yang lurus, kemudian diiringi pula 
dengan pendedahan tentang nasib kesudahan yang 
malang yang telah menimpa orang-orang yang lalai 
dan mendustakan Rasul iaitu mereka telah dihukum 
oleh Aliah tidak akan mendapat jalan hidayat lagi 
buat selama-lamanya, kemudian diterangkan pula 
bahawa amaran dan peringatan itu hanya berguna 
kepada mereka yang mengikut Al-Qur'an dan takut 
kepada Allah, kerana hatinya sentiasa bersedia untuk 
menerima panduan-panduan hidayat dan dorongan- 
dorongan iman. Kemudian ia menyuruh Rasulullah 
s.a.w. supaya menceritakan satu kisah teladan yang 
berlaku kepada penduduk sebuah negeri, iaitu kisah 
mereka yang mendustakan Rasul dan akibat yang 
telah menimpa mereka, begitu juga ia menayangkan 
tabi'at iman di dalam hati seseorang Mu'min dan 
akibat keimanan dan kepercayaan yang teguh. 

Kerana itu pusingan yang kedua dimulakan dengan 
seruan menyatakan rasa sedih terhadap orang-orang 
yang sentiasa mendusta dan mempersenda-sendakan 
setiap rasul tanpa mengambil pengajaran dari 
kebinasaan yang telah menimpa para pendusta dan 
tanpa menyedari dan menginsafi bukti-bukti 
kekuasaan Allah di alam buana yang begitu banyak 
ini. Di sini ia menayangkan beberapa pemandangan 

alam buana yang telah disebut dalam pendahuluan 
surah ketika memperkenalkan surah ini di samping 
menayangkan satu pemandangan Qiamat yang agak 
panjang dan terperinci. 

Pusingan yang ketiga boleh dikatakan 
mengintisarikan seluruh maudhu' surah ini, iaitu ia 
menafikan bahawa ayat-ayat Al-Qur'an yang dibawa 
oleh Muhammad s.a.w. sebagai syair atau sajak, la 
menafikan bahawa Rasulullah s.a.w. itu mempunyai 
sebarang hubungan dengan sajak, kemudian ia 
menayangkan beberapa pemandangan dan beberapa 
sentuhan yang membuktikan Uluhiyah Yang Maha 
Esa. Setelah itu ia menyentuh persoalan kebangkitan 
selepas mati dengan mengingatkan mereka terhadap 
asal-usul kejadian mereka yang diciptakan dari nutfah 
supaya mereka melihat bahawa proses menghidupkan 
kembali tulang-tulang yang telah reput itu adalah 
sama dengan proses penciptaan mereka dari nutfah 
itu. Tiada padanya sebarang keganjilan. Kemudian ia 
mengingatkan mereka dengan pokok yang hijau yang 
mengandungi api, sedangkan pertemuan kedua- 
duanya itu pada lahirnya amat jauh. 


Pada akhirnya datanglah nada terakhir: 



"Sesungguhnya cara penciptaan Allah itu ialah apabila Dia 
mahu menjadikan sesuatu Dia hanya berfirman kepadanya: 
Jadilah! Maka ia terus jadi (82). Maka Maha Sucilah Allah 
yang memegang kerajaan segala sesuatu dan seluruh kamu 
akan dipulangkan kepada~Nya. "(83) 

Sekarang setelah mengemukakan ringkasan ini 
marilah kita masuk pula ke dalam huraian yang 
terperinci. 


(Pentafsiran ayat-ayat 1 - 12) 




"Yaa, Siin (1). Demi Al-Qur'an yang amat bijaksana (2). 
Sesunggahnya engkau (wahai Muhammad) adalah dari 
golongan para rasul (3). Yang mengikut jalan yang lurus (4). 
AI~Qur'an itu diturun oleh Allah Yang Maha Perkasa dan 
Maha Pengasih (5). Supaya engkau memberi peringatan 
kepada satu kaum yang datuk nenek mereka tidak pernah 
diberikan peringatan, kerana itulah mereka lalai (6). 
Sesungguhnya telah ditetapkan keputusan 'azab di atas 
kebanyakan mereka (kaum Musyrikin) kerana itu mereka 
tidak beriman (7). Sesungguhnya Kami telah memasang 
belenggu-belenggu di leher mereka dan belenggu-belenggu 
itu menongkat dagu mereka kerana itu mereka terdongak 
(8). Dan Kami telah memasang sebuah dinding di hadapan 
mereka dan sebuah dinding lagi di belakang mereka dan 
Kami tutupkan mata mereka, maka kerana itu mereka tidak 
dapat melihat (9). Sama sahaja bagi mereka, sama ada 
engkau memberi peringatan kepada mereka atau tidak 
memberi peringatan, mereka tetap tidak beriman (10). 
Engkau hanya dapat memberi peringatan kepada orang 
yang mengikut Al-Qur'an dan takut kepada Allah Yang 
Maha Penyayang tanpa melihat-Nya, oleh itu sampaikanlah 
kepadanya berita gembira iaitu keampunan dan pahala yang 
mulia (11). Sesungguhnya Kami akan menghidupkan 
sekalian yang mati dan Kami mencatatkan segala perbuatan 
yang dilakukan mereka dan segala kesan perbuatan mereka. 
Dan segala sesuatu mengenainya Kami hitungkannya satu 
persatu dalam sebuah buku yang amat jelas. "(12) 

Ai-Qur'an Disalut Dengan Sifat Bijaksana 

Allah S.W.T. bersumpah dengan dua huruf "Yaa, 
Siin" di samping bersumpah dengan Al-Qur'anul- 
Karim. Pengumpulan di antara huruf-huruf potongan 
dengan Al-Qur'an ini menguatkan lagi pendapat yang 
kami pilih dalam mentafsirkan huruf-huruf potongan 
di awal berbagai-bagai surah itu, iaitu ia mentafsirkan 
hubungan di antara huruf-huruf itu dengan Al- 

Qur'an. Sesungguhnya bukti Al-Qur'an itu dari Allah - 
iaitu satu bukti yang tidak diperhatikan mereka - ialah 
Al-Qur'an itu adalah digubahkan dari huruf-huruf 
yang amat mudah kepada mereka, tetapi susunan 
pemikiran dan pengungkapan Al-Qur'an mengatasi 
susunan kemampuan mereka untuk 
mengubahkannya dengan huruf-huruf ini. 

Allah sifatkan Al-Qur'an dalam sumpahnya sebagai 
"Al-Qur'an yang amat bijaksana". Kebijaksanaan 
itu adalah satu sifat orang yang berakal. 
Pengungkapan ayat ini telah menyalutkan AI-Qur'an 
dengan sifat hidup dan sifat iradat, iaitu sifat-sifat 
asasi bagi seorang yang bijaksana. Walaupun 
pengungkapan ini suatu pengungkapan metaforikal, 
tetapi ia menggambarkan hakikat dan 
mendekatkannya kepada pemahaman, keran a AI- 
Qur'an memiliki roh yang mempunyai sifat-sifat 
makhluk hidup yang boleh bermesra dengan anda 
apabila anda membulatkan hati anda dan 
mendengarnya dengan sepenuh jiwa anda. Anda 
akan dapat mengetahui darinya berbagai-bagai rahsia 
setiap kali anda membuka pintu hati dan 
menumpukan seluruh jiwa anda kepadanya, anda 
akan rindu kepada rupa paras dan sifatnya 
sebagaimana anda rindukan rupa paras dan sifat-sifat 
seorang teman yang bersahabat mesra dengan anda 
sekian lama. Rasulullah s.a.w. amat gemar mendengar 
Al-Qur'an yang dibaca oleh orang lain. Beliau akan 
berhenti mendengar di pintu-pintu rumah orang 
apabila beliau terdengar dari dalamnya ada orang 
sedang membaca Al-Qur'an; beliau berhenti dan 
mendengar dengan teliti laksana orang yang berhenti 
mendengar cerita kekasihnya. 

Al-Qur'an yang amat bijaksana ini berbicara dengan 
setiap orang mengikut keupayaan masing-masing. Ia 
memetik tali ras yang peka di dalam hati manusia dan 
berbicara dengannya sekadar kemampuannya, la 
berbicara dengan cara yang bijak yang boleh 
mengislah dan membimbingkan seseorang ke arah 
kebaikan. 


Al-Qur'an yang amat bijaksana itu mendidik 
manusia dengan penuh kebijaksanaan mengikut 
methodologi aqliyah dan psikologi yang lurus, iaitu 
satu methodologi yang membebaskan seluruh tenaga 
manusia serta membimbingnya ke arah jalan yang 
baik dan lurus. AI-Qur'an menegakkan satu sistem 
hidup yang membenarkan manusia melakukan segala 
kegiatannya dalam batas peraturannya yang 
bijaksana. 

Allah S.W.T. bersumpah dengan "Yaa" dan "Siin" 
dan dengan Al-Qur'anul-Hakim untuk menegaskan 
kebenaran wahyu dan kebenaran risalah yang 
diturunkan kepada Rasulullah s.a.w.: 


Kerasulan Muhammad s,a.w. 

' 'Sesungguhnya engkau (wahai Muhammad) adalah dari 
golongan para rasul. "(3) 


Sesungguhnya Allah S.W.T. tidak perlu bersumpah, 
tetapi persumpahan Allah Jalla Jalalu-Hu dengan Al- 
Qur'an dan huruf-hurufnya itu telah menyalutkan 
Rasulullah yang dipersumpahkannya itu dengan 
kebesaran dan kemuliaan. Kerana Allah tidak 
bersumpah melainkan sesuatu perkara itu amat besar 
dan penting. 



"Sesungguhnya engkau (wahai Muhammad) adalah dari 
golongan para rasul yang mengikut jalan yang lurus." (3-4) 


Pengungkapan seperti ini membayangkan bahawa 
pengiriman para rasul itu merupakan suatu perkara 
yang telah ditetapkan Allah dan mempunyai contoh- 
contohnya di masa yang silam, tetapi ini bukanlah 
perkara yang hendak dijelaskan oleh ayat ini, malah 
maksud ayat ini ialah untuk menjelaskan bahawa Nabi 
Muhammad s.a.w. adalah dari golongan para rasul. 
Allah tujukan firman-Nya kepada beliau dengan 
sumpah ini, bukannya ditujukan kepada para 
pengingkar- dan pendusta untuk menghindarkan 
sumpah, Rasul dan risalah itu dari menjadi bahan 
perdebatan dan perbahasan. Sesungguhnya ayat ini 
merupakan pengumuman secara langsung dari Allah 
kepada Rasulullah s.a.w. 


Ciri-ciri Risalah 



"Sesungguhnya engkau (wahai Muhammad) adalah dari 
golongan para rasul(3). Yang mengikut jalan yang lurus. "(4) 


Ayat ini menjelaskan tabi'at risalah setelah 
menjelaskan hakikat Rasul. Tabi'at risalah ialah 
kerasulan dan kejujuran, la lurus seperti mata pedang, 
tiada sebarang bengkang-bengkok dan tiada 
sebarang penyelewengan, tiada sebarang berbelit- 
belitan dan kecondongan. Dan kebenarannya amat 
jelas, tiada sebarang kesamaran dan kekeliruan, la 
tidak dilenturkan hawa nafsu dan tidak 
diselewengkan sesuatu kepentingan. Setiap orang 
yang mencarinya akan menemuinya dengan mudah 
dan bersih. 


Kerana tabiatnya yang lurus itulah maka risalah ini 
mudah, tidak kusut, sulit dan berbelit-belit. Ia tidak 
menyukarkan keadaan-keadaan. Tidak merumitkan 
persoalan-persoalan, kefahaman-kefahaman dan 
cara-cara perbahasan, malah ia menerangkan 
kebenaran dengan gambaran yang amat senang, 
tidak bercampuraduk, tidak memerlukan kepada 
huraian, tidak memerlukan kepada ulasan, liku-liku 
yang sulit, ibarat-ibarat dan kalimat-kalimat dan tidak 
memerlukan membawa masuk pengertian- 
pengertiannya ke dalam lorong-lorong dan tidak 
memerlukan kepada huraian. Ia boleh dihayati oleh 
orang-orang kampung dan orang-orang bandar, 
orang-orang jahil dan orang-orang alim, penghuni 
gubuk dan penghuni bangunan mewah. Mereka 
masing-masing memperolehi keperluannya di dalam 
risalah ini. Masing-masing mendapat darinya lunas- 

lunas yang boleh membetulkan kehidupan, peraturan 
dan hubungan-hubungannya dengan mudah. 

Risalah ini sejajar dengan fitrah alam buana, sejajar 
dengan tabi'at segala benda dan segala hidupan yang 
wujud di sekeliling manusia, la tidak berlanggar 
dengan tabi'at-tabi'at segala sesuatu dan tidak 
memaksa manusia melanggarkannya, malah ia lurus 
di atas jalannya dan selaras dengannya, la juga 
bekerjasama dengan undang-undang yang 
mengendalikan alam buana ini dengan segala isi dan 
penghuninya. 

Kerana itu ia tetap lurus mengikut jalan yang 
membawa kepada Allah dan menyampaikan kepada- 
Nya. Setiap orang yang mengikuti jalannya tidak akan 
dibimbangi sesat dari Allah Penciptanya dan tidak 
akan dikhuatirkan menyeleweng dari jalan Allah. Dia 
berjalan di sebuah Iebuh raya lurus yang akan 
menyampaikannya kepada keredhaan Allah Yang 
Maha Pencipta dan Maha Besar. 

Dan Al-Qur'anlah yang menjadi pemandu ke jalan 
yang lurus ini. Dan ke mana sahaja seseorang itu 
berjalan dengan Al-Qur'an di sana dia akan menemui 
kelurusan dan kejujuran, dia akan menemui kelurusan 
itu dalam huraian AI-Qur'an yang menerangkan 
kebenaran, dan membimbing menuju kebenaran dan 
akan menemuinya dalam keputusan-keputusannya 
yang muktamad mengenai nilai-nilai dan meletakkan 
setiap nilai itu di tempatnya yang wajar. 


Fungsi Pokok Al- Qur'an 




"Al-Qur'an itu diturun oleh Allah Yang Maha Perkasa dan 
Maha Pengasih. "(5) 


Allah S.W.T. memperkenalkan dirinya kepada para 
hamba-Nya di tempat-tempat yang seperti ini supaya 
mereka memahami hakikat Al-Qur'an yang 
diturunkan kepada mereka. Allah itu Maha Perkasa. 
Dia berkuasa melakukan apa sahaja yang 
dikehendaki-Nya. Dan Allah itu Maha Penyayang 
terhadap hamba-hamba-Nya. Dia melakukan 
terhadap mereka apa yang dikehendaki-Nya dengan 
tujuan untuk mengurniakan rahmat kepada mereka 
dalam apa sahaja yang dilakukan-Nya. 

Hikmat diturunkan Al-Qur'an ialah untuk memberi 


"Supaya engkau memberi peringatan kepada satu kaum 
yang datuk nenek mereka tidak pernah diberikan 
peringatan i, kerana itulah mereka lalai. "(6) 

Kelalaian merupakan penyakit yang amat 
merosakkan hati, kerana hati yang lalai ialah hati yang 
lumpuh dari menjalankan tugasnya, lumpuh dari daya 
menerima dan menyambut. Dia bertembung dengan 
bukti-bukti hidayat di tengah jalan yang dilaluinya 
tanpa disedari dan difahaminya dan tanpa bergerak 
untuk menyambutnya. Kerana itulah amaran itu amat 



ran dan menyampaikan da'wah: 


sesuai untuk menghadapi kelalaian kaum Musyrikin 
Makkah itu. Mereka telah berlalu generasi demi 
generasi tanpa diberi peringatan dan amaran. Mereka 
adalah dari zuriat keturunan Ismail. Mereka tidak 
dipimpin oleh mana-mana Rasul selepas Nabi Ismail 
a.s. justeru itu amaran dan peringatan boleh 
menyedarkan orang-orang yang lalai dan tidur 
nyenyak di dalam kelalaian, di mana datuk nenek 
mereka tidak pernah didatangi Rasul. 

Kemudian Al-Qur'an mendedahkan nasib 
kesudahan orang-orang yang lalai itu, iaitu keputusan 
taqdir Allah yang telah menimpa mereka, yang 
diputuskan mengikut ilmu-Nya yang mengetahui 
rahsia hati dan keadaan mereka yang telah berlaku 
dan yang akan berlaku. 


Mereka Yang Dihijabkan Dari Keimanan 



"Sesungguhnya telah ditetapkan keputusan 'azab di atas 
kebanyakan mereka (kaum Musyrikin) kerana itu mereka 
tidak beriman. "(7) 


Yakni Allah telah memutuskan perkara mereka dan 
ketetapan taqdir Allah telah pun ditetapkan di atas 
kebanyakan mereka menurut ilmu-Nya yang 

mengetahui hakikat diri mereka, mengetahui 

perasaan-perasaan mereka, kerana itu mereka tidak 
beriman. Inilah nasib kesudahan terakhir kebanyakan 
mereka, kerana jiwa mereka telah terhijab dari hidayat 
dan telah dipalingkan dari melihat dan menghayati 
bukti-bukti hidayat. 


Di sini A!-Qur'an menggambarkan keadaan jiwa 
mereka dalam bentuk fizikal. Ia gambarkan mereka 
selaku orang-orang yang terbelenggu dan dihalangi 
secara paksa dari melihat Mereka dihijabkan dari 
hidayat dan iman dengan berbagai-bagai dinding dan 
mata mereka ditutup dan kerana itu mereka tidak 
dapat melihat: 




< J •* * 





"Sesungguhnya Kami telah memasang belenggu-belenggu di 
leher mereka dan belenggu-belenggu itu menongkat dagu 
mereka kerana itu mereka terdongak (8). Dan Kami telah 
memasang sebuah dinding di hadapan mereka dan sebuah 
dinding lagi di belakang mereka dan Kami tutupkan mata 
mereka, maka kerana itu mereka tidak dapat melihat."(9) 


Yakni tangan mereka diikat dengan belenggu 
sehingga ke leher mereka dan diletakkan di bawah 
dagu mereka menyebabkan kepala mereka terpaksa 
terdongak ke atas. Mereka tidak dapat melihat ke 
hadapan. Oleh kerana itu dalam keadaan yang 
dahsyat ini mereka tidak mempunyai kebebasan 



JUZU' KE-22 


50 SURAH YAASIN 


167 


untuk melihat dan memandang. Mereka dihijabkan 
dari kebenaran dan hidayat Mereka didindingkan 
dihadapan dan di belakang mereka. Andainya ikatan 
belenggu itu dilonggarkan dan mereka pun dapat 
melihat, namun penglihatan mereka tidak akan dapat 
menembuskan tembok-tembok dan dinding-dinding 
itu. Jalan melihat telah ditutup kepada mereka dan 
mata mereka telah menjadi kabur. 


Walaupun pemandangan ini amat dahsyat, namun 
orang yang pernah menemui manusia-manusia yang 
seperti ini memang ternampak kepadanya - iaitu 
apabila mereka tidak dapat melihat kebenaran yang 
amat jelas dan tidak dapat memahaminya - bahawa di 
sana ada dinding yang tebal yang menghalangkan 
mereka dari kebenaran. Walaupun tidak ada 
belenggu-belenggu di tangan mereka dan kepala 
mereka tidak dipaksa mendongak ke atas, namun 
jiwa dan mata mereka tetap terbelenggu dan 
dipalingkan dari hidayat dan kebenaran secara paksa. 
Mereka dihijab di sana di sini dari hidayat. 
Demikianlah bandingan orang-orang yang selalu 
menentang AI-Qur'an dengan keingkaran dan 
kekufuran, sedangkan Al-Qur'an membentangkan 
hujjah-hujjah dan dalil-dalil yang terang, malah Al- 
Qur'an itu sendiri merupakan hujjah yang amat 
berpengaruh yang tidak dapat ditentang oleh sesiapa 
pun. 




A ^ J 

"Sama sahaja bagi mereka , sama ada engkau memberi 
peringatan kepada mereka atau tidak memberi peringatan , 
mereka tetap tidak beriman. "(10) 


Amaran Dan Peringatan Hanya Berguna Kepada 
Orang Yang T akut Kepada Allah 


Allah telah membuat keputusan-Nya terhadap 
mereka kerana Dia mengetahui tabi'at hati mereka 
yang tidak dapat ditembusi iman. Amaran itu tidak 
berguna kepada hati yang tidak bersedia untuk 
menerima iman, iaitu hati yang telah dipalingkan dari 
iman dan hati yang dihalangi dari iman dengan 
berbagai-bagai dinding. Amaran itu tidak dapat 
menciptakan hati, tetapi ia hanya dapat 
menggerakkan hati yang hidup yang bersedia untuk 
menerima: 




"Engkau hanya dapat memberi peringatan kepada orang 
yang mengikut AI-Qur'an dan takut kepada Aliah Yang 
Maha Penyayang tanpa melihat-Nya , oleh itu sampaikanlah 
kepadanya berita gembira iaitu keampunan dan pahala yang 
mulia. "(1 1) 


Kata-kata yang dimaksudkan di sini ialah Al- 
Qur'an mengikut pendapat yang lebih rajih, yakni 


orang yang mengikut Al-Qur'an dan takut kepada 
Allah Yang Maha Pemurah walaupun tanpa melihat- 
Nya itulah sahaja orang yang dapat mengambil 
manfa'at dari amaran itu, seolah-olah orang inilah 
sahaja yang diberi amaran dan seolah-olah Rasulullah 
s.a.w. telah mengkhususkan amaran itu kepada 
golongan ini sahaja. Kerana walaupun amaran itu 
memang diumumkan tetapi orang-orang itu telah 
dihalangi, dari menerimanya. Jadi amaran itu hanya 
ditujukan kepada orang-orang yang mengikut Al- 
Qur'an dan takut kepada Allah sahaja: 



S » U , 




"Oleh itu sampaikanlah kepadanya berita gembira iaitu 
keampunan dan pahala yang mulia."(1 1) 


Yakni keampunan terhadap dosa-dosa yang 
dilakukan tanpa berterusan. Dan pahala yang mulia 
kerana takut kepada Allah walaupun dia tidak 
melihat-Nya dan kerana kesanggupannya mengikut 
Al-Qur'an yang diturunkan Allah. Takut kepada Allah 
dan mengikut AI-Qur'an merupakan dua perkara yang 
berkembar di dalam hati. Sebaik sahaja perasaan 
takut mengambil tempat di dalam hati dia akan terus 
iringkannya dengan tindakan melaksanakan perintah 
yang diturunkan Allah dan berjalan dengan lurus dan 
jujur mengikut jalan yang dikehendaki Allah. 

Di sini Al-Qur'an menegaskan tentang kepastian 
berlakunya kebangkitan selepas mati dan kehalusan 
hisab Allah yang tiada suatu pun yang akan terlepas 
darinya. 


Kebangkitan Selepas Mati 



"Sesungguhnya Kami akan menghidupkan sekalian yang 
mati dan Kami mencatatkan segala perbuatan yang 
dilakukan mereka dan segala kesan perbuatan mereka. Dan 
segala sesuatu mengenainya Kami hitungkannya satu 
persatu dalam sebuah buku yang amat jelas. "(12) 

Persoalan menghidupkan kembali orang-orang yang 
telah mati merupakan salah satu persoalan yang 
menimbulkan perdebatan yang memakan waktu yang 
amat panjang. Di dalam surah ini telah disebut 
berbagai-bagai contohnya. Al-Qur'an mengingatkan 
mereka bahawa segala perbuatan yang dilakukan 
mereka dan segala kesan-kesan yang ditinggalkan 
perbuatan-perbuatan mereka semuanya dicatat dan 
dihitungkan satu persatu, tiada satu perbuatan pun 
yang terlepas darinya atau dilupakannya. Allah 
S.W.T.lah yang menghidupkan orang-orang yang 
telah mati dan Dialah yang mencatatkan segala 
perbuatan yang dilakukan mereka dan kesan- 
kesannya. Dialah yang menghitungkan satu persatu 
perbuatan mereka dan merekodkannya. Oleh itu 
semua perkara ini pasti berlaku mengikut cara yang 

layak dengan urusan yang dikendalikan oleh tangan 
qudrat Aliah. 

Pengertian Dan Jb JLI ^Ui , 

Istilah buku yang amat jelas fWl), cjtti) 

dan sebagainya lebih dekat ditafsirkan dengan ilmu 
Allah yang azali dan qadim yang mengetahui segala 
sesuatu. 

****** 


Tuhan kamilah sahaja yang mengetahui bahawa kami adalah 
utusan-utusan-Nya yang dikirimkan kepada kamu (16). Dan 
tiada lain tugas kami melainkan hanya menyampaikan 
perintah Allah dengan jelas (17). Kata mereka: Kami telah 
mendapat sial celaka dengan sebab kamu. Jika kamu tidak 
berhenti (berda'wah) kami akan rejamkan kamu dan kamu 
akan merasa penyeksaan kami yang amat pedih (18). Jawab 
para rasul: Sebab kesialan kamu itu ada bersama kamu. 
Apakah patut apabila kamu diberi peringatan (kamu 
mengancam kami dengan rejam)? Malah sebenarnya kamu 
adalah satu kaum yang pelampau."(l 9) 


(Pentafsiran ayat-ayat 13 - 19) 

Setelah membentangkan persoalan wahyu dan 
risalah, persoalan kebangkitan'selepas mati dan hisab 
dalam bentuk penjelasan, Al-Qur'an kembali 
membentangkan semula persoalan-persoalan itu 
dalam bentuk penceritaan yang mengusik hati, di 
mana disebutkan situasi-situasi pendustaan dan 
keimanan serta akibat-akibatnya yang jelas seolah- 
olah terbentang di hadapan mata: 



"Kemukakanlah kepada mereka satu cerita teladan tentang 
penduduk sebuah negeri ketika mereka didatangi para rasul 
(13). (laitu) ketika Kami utuskan kepada mereka dua orang 
rasul lalu mereka dustakan keduanya , maka Kami bantukan 
pula dengan rasul yang ketiga lalu rasul-rasul itu pun 
berkata: Sesungguhnya kami sekalian adalah utusan-utusan 
Allah yang dikirimkan kepada kamu (14). Jawab mereka: 
Kamu sekalian tidak lain melainkan hanya manusia biasa 
seperti kami sahaja. Tuhan Yang Maha Penyayang tidak 
pernah menurunkan sesuatu apa pun. Kamu tidak lain 
melainkan hanya berdusta sahaja (15). Jawab (para rasul): 


Al-Qur'an tidak menyebut siapakah penduduk 
sebuah negeri itu dan tidak juga menyebut apakah 
negeri itu. Riwayat-riwayat telah berselisih mengenai 
negeri itu dan sememangnya tidak ada gunanya 
bersusah payah mengikuti riwayat-riwayat ini. 


Apabila Al-Qur'an tidak menyebut tentang negeri 
itu, maka ini merupakan satu dalil bahawa penentuan 
nama dan tempat negeri itu tidak menambahkan 
sesuatu apa kepada makna dan saranan cerita ini. 
Oleh kerana itu Al-Qur'an tidak menentukannya dan 
terus mengemukakan isi cerita itu. Negeri itu ialah 
sebuah negeri yang diutuskan Allah kepadanya dua 
orang rasul sebagaimana Allah telah mengutuskan 
Musa dan saudaranya Harun alaihimas-salam kepada 
Fir'aun dan kuncu-kuncunya. Kemudian penduduk 
negeri itu telah mendustakan keduanya lalu Allah 
bantukan keduanya dengan seorang rasul yang ketiga 
yang menegaskan kepada mereka bahawa dia dan 
mereka berdua adalah utusan-utusan dari Aliah. 
Kemudian ketiga-tiga Rasul itu tampil mengemukakan 
da'wah mereka. 




"Lalu rasul-rasul itu berkata: Sesungguhnya kami sekalian 
adalah utusan-utusan Allah yang dikirimkan kepada 
kamu. "(14) 


Di sini penduduk-penduduk negeri itu membantah 
para rasul itu dengan bantahan-bantahan yang 
memang berulang-ulang berlaku di dalam sejarah 
rasul-rasul dan risalah-risalah. 


Pandangan Dangkal Terhadap Imej Seorang Rasul 



"Jawab mereka: Kamu sekalian tidak lain melainkan hanya 
manusia biasa seperti kami sahaja. Tuhan Yang Penyayang 
tidak pernah menurunkan sesuatu apa. Kamu tidak lain 
melainkan hanya berdusta sahaja. "(15) 

Bantahan mereka yang berdasarkan kerana Rasul itu 
makhluk manusia menampakkan pandangan dan 
kefahaman mereka yang dangkal, di samping 
menampakkan kejahilan mereka tentang tugas 
seorang rasul. Mereka selama-lamanya 
mengharapkan adanya suatu rahsia yang sulit pada 
syakhsiyah seseorang rasul dari mengharapkan supaya 
di sebalik kehidupan seseorang rasul itu tersembunyi 
gambaran-gambaran fantastik dan dogeng-dongeng 

yang mempesonakan mereka, kerana bukankah dia 
itu utusan dari Allah dan oleh itu bagaimana mungkin 
ia hidup biasa sahaja tidak dilingkungi gambaran- 
gambaran fantastik dan dongeng-dongeng yang 
menarik? Bagaimana mungkin seorang rasul itu hanya 
mempunyai sahsiah yang terbuka dan bersahaja, 
tanpa rahsia-rahsia dan teka-teki di sekelilingnya iaitu 
syakhsiyah manusia biasa dari syakhsiyah-syakhsiyah 
yang memenuhi pasar-pasar dan rumah-rumah? 

Itulah kedangkalan kefahaman dan pandangan. 
Rahsia-rahsia dan te kate ki-te kate ki itu bukanlah sifat 
kenabian dan kerasulan, la bukannya lahir dalam 
bentuk yang bersahaja dan kebudak-budakan. 
Memang di sebalik kerasulan terdapat satu rahsia 
yang besar, tetapi rahsia itu terletak pada satu hakikat 
yang mudah yang wujud di alam kenyataan, iaitu 
hakikat seorang manusia dari antara manusia-manusia 
yang ramai itu telah dikurniakan kesediaan Iaduni 
untuk membolehkannya menerima wahyu dari Allah 
apabila dia dipilihkan Allah untuk menerimanya. Ini 
adalah lebih menakjubkan lagi dari Rasul itu dipilih 
dari malaikat sebagaimana yang dicadangkan mereka. 

Risalah itu adalah sistem Ilahi yang dapat dihayati 
manusia dan kehidupan seseorang rasul itu 
merupakan teladan-teladan kehidupan di alam 
kenyataan yang mengikut sistem Ilahi itu, iaitu teladan 
yang diseru olehnya supaya dicontohi kaumnya yang 
sebangsa dengannya, oleh sebab itu Rasul yang 
diutuskan kepada mereka pastilah dari jenis manusia 
supaya dia dapat menunjukkan contoh teladan yang 
mampu diikuti mereka. 

Oleh kerana itulah kehidupan Rasulullah s.a.w. itu 
terdedah kepada pandangan umatnya. Dan Al-Qur'an 
kitab Allah itu sendiri telah merakamkan ciri-ciri pokok 
dari kehidupan beliau dengan segala perinciannya dan 
peristiwa-peristiwa nya supaya menjadi sebuah rekod 
yang dapat dilihat oleh umatnya di sepanjang zaman. 
Di antaranya termasuk kehidupan rumahtangga dan 
kehidupan peribadi beliau. Dan kadang-kadang 
perasaan dan fikiran yang terlintas di hati beliau juga 
telah dirakamkan oleh Al-Qur'an supaya dapat 
diketahui oleh semua generasi dan supaya mereka 
melihat detik-detik hati Nabi sebagai seorang 
manusia. 

Tetapi hakikat yang amat jelas inilah yang masih 
terus menjadi titik bantahan manusia. Penduduk 
negeri itu telah berkata kepada ketiga-tiga orang 
Rasul yang diutuskan kepada mereka: 

* Kamu sekalian tidak lain melainkan hanya manusia biasa 
seperti kami sahaja "( 1 5) 



"Tuhan Yang Maha Penyayang tidak pernah menurunkan 
suatu apa pun" (15) 


yakni dia tidak pernah menurunkan wahyu kepada 
kamu dan tidak pula menurunkan perintah supaya 
kamu menyeru kami mengikut wahyu itu. 


M 


O 

"Kamu tidak lain melainkan hanya berdusta sahaja." (15) 


kemudian mendakwa sebagai Rasul yang diutuskan 
Allah. 


Dengan hati seorang rasul yang yakin kepada 
kebenaran dan mengetahui batas-batas tugasnya, 
para rasul itu menjawab: 


Tugas Seorang Rasul 



"Jawab (para rasul): Tuhan kamilah sahaja yang mengetahui 
bahawa kami adalah utusan~utusan~Nya yang dikirimkan 
kepada kamu (16). Dan tiada lain tugas kami melainkan 
hanya menyampaikan perintah Allah dengan jelas. "(17) 

Allah mengetahui hakikat yang sebenar. Ini sudah 
cukup. Kewajipan rasul-rasul ialah menyampaikan 
perintah dan mereka telah pun menunaikan 
kewajipan-kewajipan mereka dan selepas itu manusia 
adalah bebas menentukan pilihan untuk diri mereka 
dan bebas memikul dosa-dosanya. Urusan di antara 
rasul-rasul dengan manusia ialah menyampaikan 
perintah Allah. Apabila urusan ini selesai, maka segala 
urusan yang lain terpulang kepada Allah. 

Tetapi para pendusta yang sesat itu tidak 
menangani perkara ini dengan cara yang jelas dan 
mudah seperti ini. Mereka tidak sanggup melihat 
adanya penda'wah-penda'wah kepada hidayat. 
Mereka merasa bangga dengan kerja-kerja mereka 
yang berdosa. Mereka menggunakan cara yang amat 
kasar dan kejam untuk menentang kebenaran, kerana 
orang yang tidak benar itu selalunya berdada sempit 
dan bersikap sewenang-wenang: 


Kepercayaan Pessimisme 




"Kata mereka: Kami telah mendapat sial celaka dengan 
sebab kamu. Jika kamu tidak berhenti (berda'wah) kami 
akan rejamkan kamu dan kamu akan merasa penyeksaan 
kami yang amat pedih. "(18) 



mereka bertujuan mengatakan kamu bukannya rasul- 
rasul: 



Yakni kami merasa kamu membawa sial kepada 
kami. Kami menduga adanya bala bencana dalam 
da'wah kamu ini. Oleh itu jika kamu tidak berhenti 
mengganggu, kami tidak akan duduk diam. Kami 
tidak akan membiarkan kamu terus berda'wah: 

"Kami akan rejamkan kamu dan kamu akan merasakan 
penyeksaan kami yang amat pedih. "(18) 

Demikianlah orang yang mendokong kebatilan itu 
memperlihatkan sikapnya yang zalim, mengancam 
para penda'wah, menentang kebenaran dengan 
tindakan yang keterlaluan dan berkata serta berfikir 
dengan sewenang-wenang. 


Tetapi kewajipan yang diletakkan ke atas bahu para 
rasul itu mendesak mereka supaya berjuang terus. 



"Jawab para rasuk Sebab kesialan kamu itu ada bersama 
kamu. Apakah patut apabila kamu diberi peringatan (kamu 
mengancam kami dengan rejam)? Malah sebenarnya kamu 
adalah satu kaum yang pelampau. "(19) 

Pessimisme atau kepercayaan mendapat sial celaka 
dari da'wah Rasul atau dari bentuk muka yang 
tertentu itu merupakan salah satu dari kepercayaan 
khurafat jahiliyah. Para rasui tadi telah menerangkan 
kepada kaum mereka bahawa kepercayaan itu adalah 
khurafat belaka, kerana baik buruk nasib seseorang 
itu bukannya datang dari luar diri mereka malah ada 
bersama mereka dan berhubung rapat dengan niat- 
niat dan tindaktanduk mereka sendiri, juga 
bergantung kepada usaha-usaha dan perbuatan- 
perbuatan mereka. Mereka sendiri menentukan nasib 
mereka baik atau buruk, kerana iradat Allah terhadap 
seseorang hamba itu dilaksanakan menerusi dirinya 
sendiri, menerusi arah tujuannya dan amalan- 
amalannya sendiri. Dialah yang membawa nasib siai 
celakanya bersama dirinya. Inilah satu hakikat yang 
tetap teguh di atas asasnya yang betul. Kepercayaan 
mendapat sial celaka dari bentuk-bentuk muka atau 
tempat-tempat dan kalimat-kalimat tertentu itu 
adalah suatu kepercayaan khurafat yang tidak 
berasas. 

Para rasul berkata kepada mereka: 

"Apakah patut apabila kamu diberi peringatan (kamu 
mengancam kami dengan rejam)"(19) 

yakni apakah patut kamu bertindak merejam dan 
mengazabkan kami dengan sebab kami memberi 
peringatan kepada kamu? Apakah ini balasan kerana 
memberi peringatan? 

"Sebenarnya kamu adalah satu kaum yang pelampau. "(19) 

Yakni pemikiran dan perancangan kamu itu telah 
melampaui batas, kerana kamu membalas nasihat 
yang baik dengan ancaman bertindak kejam dan 
membalas da'wah dengan ancaman rejam dan 
penyeksaan. 





****** 


(Pentafsiran ayat-ayat 20 - 25] 


Apabila Keimanan Mantap Dalam Hati 

Itulah sambutan dari hati-hati yang tertutup dari 
da'wah para rasul, itulah contoh hati yang dibicarakan 
oleh surah ini dalam pusingannya yang pertama dan 
itulah gambaran contoh yang wujud di alam 
kenyataan. 


Adapun contoh orang yang mengikut Al-Qur'an 
dan takut kepada Aliah walaupun ia tidak melihat- 
Nya, maka dia mempunyai cara bertindak dan cara 
menyambut da'wah yang berlainan pula: 





"Dan datanglah seorang lelaki dari daerah pedalaman negeri 
itu, lalu dia berseru: Wahai kaumku I Ikutilah para rasul (20). 
Ikutilah mereka yang tidak meminta dari kamu sebarang 
upah dan mereka pula adalah orang-orang yang mendapat 
hidayat (21). Mengapa pula aku tidak patut menyembah 
Tuhan yang telah menciptakanku dan kepada-Nya sekalian 
kamu akan dikembalikan (22). Apakah wajar bagiku 
menyembah tuhan-tuhan yang lain, sedangkan jika Tuhan 
Yang Maha Penyayang itu mahu menimpakan sesuatu bala 
bencana ke atasku, nescaya mereka tidak dapat menolongku 
sedikit pun dan tidak pula dapat menyelamatkanku (23). 
Sesungguhnya aku - jika aku berbuat demikian - berada di 
dalam kesesatan yang amat jelas (24). Sesungguhnya aku 
telah beriman kepada Tuhan kamu. Oleh itu dengarlah 
nasihatku. "(25) 


Itulah sambutan fitrah yang sihat kepada da'wah 
yang benar dan lurus, mudah dan hangat. Itulah 
fahaman yang lurus dan sambutan terhadap nada 
pernyataan yang kuat yang menjelaskan kebenaran 
yang begitu nyata. 

Lelaki ini telah mendengar da'wah dan terus 
menyambutnya setelah dia melihat dalil-dalil yang 
benar dan logik. Apabila hatinya merasakan hakikat 
iman, maka hakikat inipun bergerak di dalam hatinya 
dan dia tidak dapat lagi mendiamkan dirinya. Dia 
tidak dapat lagi duduk di rumahnya apabila ia melihat 

kesesatan, kekufuran dan kejahatan di sekelilingnya. 
Dia terus keluar mendapatkan kaumnya membawa 
keimanan yang terpacak di dalam hati dan bergerak 
dalam perasaannya, sedangkan kaumnya 
mendustakan para rasul dan mengancam mereka. Dia 
datang mendapatkan mereka dari daerah pedalaman 
negeri itu untuk melaksanakan kewajipannya, iaitu 
untuk menyeru kaumnya kepada kebenaran dan 
menghalangkan mereka dari melakukan kezaliman 
dan pencerobohan terhadap para rasul yang hampir- 
hampir dilakukan mereka. 

Orang ini nampaknya bukanlah seorang yang 
mempunyai pangkat dan kuasa dan bukan pula 
seorang yang disegani di kalangan kaumnya atau 
mempunyai keluarga yang kuat di belakangnya, tetapi 
'aqidah yang hidup di dalam hati nuraninya itulah 
yang mendorongnya datang dari daerah pedalaman 
negeri itu. 



"Lalu bersera: Wahai kaumku! Ikutilah para rasul \ ikutilah 
mereka yang tidak meminta dari kamu sebarang upah dan 
mereka pula adalah orang-orang yang mendapat 
hidayat" (20-21) 


Yakni orang yang berda'wah seperti ini tanpa 
meminta upah dan mencari keuntungan adalah orang 
yang benar. Jika tidak, apakah yang membuat dia 
sanggup bersusah payah andainya tidak kerana 
semata-mata menjunjung perintah dari Allah? Apakah 
yang mendorong mereka memikul tugas da'wah? 
Dan menghadapi manusia dengan 'aqidah yang 
berlainan dari 'aqidah yang dipegangi mereka? Dan 
sanggup mendedahkan diri mereka kepada 
gangguan, tindakan jahat, ejekan dan penindasan 
mereka, sedangkan dia tidak mendapat apa-apa hasil 
dan tidak pula meminta apa-apa upah dari mereka? 



"Ikutilah mereka yang tidak meminta dari kamu sebarang 
upah dan mereka pula adalah orang-orang yang mendapat 
hidayat "(21) 


Tanda mereka mendapat hidayat itu amat jelas 
dapat dilihat pada tabi'at da'wah mereka, iaitu 
mereka menyeru manusia supaya menyembah Tuhan 
Yang Maha Esa dan mengikut jalan yang terang. 
Mereka menyeru kepada satu 'aqidah yang tidak ada 
di dalamnya sebarang khurafat dan kesamaran, dan 
mereka mendapat hidayat ke jalan yang lurus. 


Kemudian lelaki itu kembali menceritakan kepada 
mereka tentang dirinya dan sebab-sebab mengapa dia 
beriman: 






"Mengapa pula aku tidak patut menyembah Tuhan yang 
telah menciptakanku dan kepada-Nya sekalian kamu akan 
dikembalikan (22). Apakah wajar bagiku menyembah tuhan- 
tuhan yang lain, sedangkan jika Tuhan Yang Maha 
Penyayang itu mahu menimpakan sesuatu bala bencana ke 
atasku ; nescaya mereka tidak dapat menolongku sedikit pun 
dan tidak pula dapat menyelamatkanku (23). Sesungguhnya 
aku - jika aku berbuat demikian - berada di dalam kesesatan 
yang amat jelas. "(24) 


Itulah pertanyaan yang terbit dari fitrah yang 
mengakui adanya Khaliq yang menjadi punca 
kewujudannya. 

"Mengapa pula aku tidak menyembah Tuhan yang telah 
menciptakanku ? "(22) 


Mengapa aku seharusnya menyeleweng dari jalan 
yang tabi'i ini yang mula-mula sekali terlintas di dalam 
jiwa? Fitrah manusia tertarik kepada Pencipta yang 
menjadikannya. Dia tidak akan menyeleweng darinya 
melainkan dengan dorongan yang lain yang 
bertentangan dengan fitrahnya, dia tidak akan 
membelok ke lain melainkan dengan pengaruh yang 
lain yang bukan dari tabiatnya. Dari awal lagi ia 
bertawajjuh kepada Allah Yang Maha Pencipta. itulah 
pusat tawajjuh yang tidak memerlukan kepada mana- 
mana unsur yang luar dari tabi'at dan tarikan 
semulajadi jiwanya. Lelaki yang beriman ini merasakan 
semua hakikat ini di lubuk hatinya. Oleh sebab itulah 
dia mengeluarkan kata-katanya yang amat jelas dan 
lurus tanpa berpura-pura, berbelit-belit dan tanpa 
bersimpul-simpul. 


Dia juga merasa dan sedar dengan fitrahnya yang 
benar dan bersih bahawa seluruh makhluk itu pada 
akhirnya akan kembali kepada Khaliqnya 
sebagaimana segala sesuatu itu pulang kepada 
asalnya: 



"Dan kepada-Nya kamu sekalian dikembalikan. "(22) 


Dia bertanya: Mengapakah aku tidak menyembah 
Tuhan yang telah menciptakanku dan Dialah yang 
menjadi titik kembalinya seluruh makhluk? Dia 
memperkatakan tentang perkembalian mereka 
kepada Allah yang juga menciptakan mereka. Oleh itu 
dia berhak menyembah-Nya. 


Kemudian lelaki itu menyebut satu cara hidup yang 
lain yang bertentangan dengan cara hidup fitrah yang 
lurus dan memandangnya sebagai suatu kesesatan 
yang begitu ketara: 

"Apakah wajar bagiku menyembah tuhan-tuhan yang lain, 
sedangkan jika Tuhan Yang Rahman itu mahu menimpakan 
sesuatu bala bencana ke atasku, nescaya mereka tidak dapat 
menolongku sedikit pun dan tidak pula dapat 
menyelamatkanku. "(23) 


Siapakah lagi yang lebih sesat dari orang yang 
meninggalkan logik fitrah yang menyeru makhluk 
supaya menyembah Penciptanya, lalu dia 
menyeleweng kepada menyembah yang lain dari 
Allah Pencipta tanpa sesuatu keperluan dan 
dorongan? Siapakah lagi yang lebih sesat dari orang 
yang menyeleweng dari Allah Pencipta kepada Tuhan- 
tuhan yang lemah yang tidak berkuasa melindungi 
mereka dari bala bencana apabila Allah berkehendak 
menimpakan bala bencana ke atas mereka dengan 
sebab penyelewengan dan kesesatannya? 



"Sesungguhnya aku jika aku berbuat demikian - berada di 
dalam kesesatan yang amat jelas. "(24) 


Kini lelaki yang bercakap dengan lidah fitrah yang 
benar dan jelas itu menyatakan keputusannya yang 
akhir di hadapan kaumnya yang telah mendustakan 
para rasul dan mengancam keselamatan mereka, 
kerana suara fitrah di dalam hatinya lebih kuat dari 
segala pendustaan dan ancaman: 



♦ » 
O y L A m 



"Sesungguhnya aku telah beriman kepada Tuhan kamu. 
Oleh itu dengarlah nasihatku. "(25) 


Demikianlah dia melahirkan pengakuan imannya 
yang yakin dan tenang dan menjadikan mereka 
sebagai saksi-saksi di atas keimanannya itu. Dia 
menyarankan kepada mereka supaya membuat 
pengakuan beriman sepertinya atau menyarankan 
bahawa dia tidak mempedulikan apa yang akan 
dikatakan mereka. 



"(Setelah dia dibunuh) dia dipersilakan malaikat: Masuklah 
ke dalam Syurga. Lalu dia berkata: Alangkah baiknya jika 
kaumku mengetahui (26). Limpah keampunan yang 
dikurniaka/i Tuhanku kepadaku dan menjadikanku dalam 
golongan para hamba yang dimuliakan~Nya."(27) 


Hidup dunia adalah berhubung dengan hidup 
Akhirat Dan kita melihat bahawa kematian itu hanya 
suatu perpindahan dari alam fana kepada alam baqa', 
dan ia merupakan satu hayunan langkah yang 
menyelamatkan lelaki yang Mu'min itu dari 
kesempitan bumi kepada keluasan Syurga, dari 
pencerobohan kebatilan kepada ketenteraman 
kebenaran, dari ancaman kezaliman kepada 
keselamatan ni'mat dan dari gelap-gelita jahiliyah 
kepada cahaya keyakinan. 


[Di sini Berakhirnya Juzu' Kedua Puluh Dua] 


****** 


(Pentafsiran ayat-ayat 26 - 27) 

Gugur Syahid 

Cara penceritaan kisah ini menyarankan bahawa 
penduduk negeri itu tanpa berlengah-lengah lagi 
telah membunuh lelaki itu walaupun tidak sedikit pun 
disebutkan, secara terus terang, malah tirai 
dilabuhkan begitu sahaja menamatkan kisah dunia 
dengan segala isinya dan menamatkan kisah kaum 
itu, kemudian tirai diangkatkan kembali dan tiba-tiba 
kita melihat lelaki yang syahid itu telah berada di alam 
Akhirat dan melihat penghormatan yang disediakan 
Allah untuknya, iaitu penghormatan yang layak 
dengan darjah seorang Mu'min yang berani, ikhlas 
dan gugur syahid: 

(Pentafsiran ayat-ayat 28 - 29] 

Inilah balasan orang yang beriman. Adapun balasan 
orang yang melakukan kezaliman dan keterlaluan, 
maka kepada Allah balasan itu adalah lebih mudah 
dari mengirimkan bala tentera malaikat untuk 
menghancurkan mereka, kerana mereka terlalu 
lemah: 



"( Dan sesudah itu) Kami tidak menurunkan sebarang 
pasukan tentera dari langit untuk membinasakan kaumnya 
dan Kami tidak pula perlu menurunkan pasukan itu (28). 
Tiada (suatu yang diperlukan) melainkan hanya satu pekikan 
sahaja i, maka seluruh mereka mati sunyi sepi."(29) 

Al-Qur'an tidak menerangkan dengan panjang lebar 
tentang bentuk kebinasaan yang menimpa kaum itu, 
kerana memperkecilkan taraf kedudukan mereka. 
Hanya dengan satu pekikan sahaja seluruh mereka 
binasa dan mati. Kemudian tirai pun dilabuhkan 
menutup pemandangan kesudahan yang amat 
malang dan hina. 


(Kumpulan ayat-ayat 30 - 68] 

"Alangkah besarnya penyesalan yang menimpa hamba- 
hamba-Ku yang menentang Rasul. Tiada seorang rasul yang 
datang kepada mereka melainkan mereka ejekannya (30). 
Tidakkah mereka mengetahui berapa banyak umat sebelum 
mereka yang telah Kami binasakannya dan mereka tidak lagi 
pulang kepada mereka (di dunia)? (31) Dan setiap orang dari 
mereka pasti akan dihadirkan di hadapan Kami (32). Dan 
satu bukti yang terang untuk renungan mereka ialah 
kejadian bumi yang mati. Kami telah hidupkan bumi itu 
(dengan tumbuh-tumbuhan) dan Kami keluarkan darinya 
biji-bijian dan darinya juga mereka mendapat makanan (33). 
Dan Kami jadikan padanya kebun-kebun kurma dan anggur 
dan Kami alirkan padanya matair-matair (34). Supaya mereka 
dapat memakan hasil-hasil buah-buahannya dan hasil-hasil 
dari apa yang diusahakan tangan mereka. Mengapakah 
mereka tidak bersyukur? (35) Maha Sucilah Allah yang telah 
menjadikan seluruh makhluk secara berpasang-pasangan , 
iaitu dari tumbuh-tumbuhan di bumi dan diri mereka sendiri 
juga kejadian-kejadian yang lain yang tidak diketahui mereka 
(36). Dan satu lagi bukti yang terang untuk renungan 
mereka ialah kejadian malam; Kami hapuskan siang tiba-tiba 
seluruh mereka berada dalam gelap-gelita (37). Juga 
perjalanan matahari yang berlari ke tempat perhentiannya. 
Itulah perencanaan yang telah diaturkan Allah Yang Maha 
Perkasa dan Maha Mengetahui (38). Juga perjalanan bulan f 
Kami aturkan perjalanannya beredar melalui beberapa 
peringkat perkembangan dan pada akhirnya ia kembali ke 
peringkat awalnya dengan bentuk melengkung seperti 
tandan tamar yang tua (39). (Dengan peraturan itu matahari 
tidak mungkin mengejar bulan dan malam tidak mungkin 
mendahului siang. Tiap-tiap satunya terapung-apung 
beredar di tempat peredaran masing-masing (40). Dan satu 
lagi bukti yang terang untuk renungan mereka ialah Kami 
telah mengangkut zuriat keturunan mereka dalam bahtera 
yang penuh sarat (41). Begitu juga kami ciptakan untuk 
mereka kenderaan-kenderaan lain yang sama sepertinya 
yang dapat dinaiki mereka (42). Dan jika Kami kehendaki 
nescaya Kami menenggelamkan mereka dan (ketika itu) 
tiada siapa yang berkuasa menolong mereka dan tidak pula 
mereka dapat diselamatkan (43). Melainkan dengan rahmat 
dan keni'matan hidup dari limpah kurnia Kami hingga ke 
satu masa yang tertentu (44). Dan apabila dikatakan kepada 
mereka: Jagalah diri kamu (dari punca-punca kemurkaan 
Allah yang ada) di hadapan kamu supaya kamu dirahmati 
Allah (mereka tidak menghiraukannya) (45). Dan tiada suatu 
ayat dari ayat-ayat Allah yang sampai kepada mereka 
melainkan mereka terus berpaling darinya (46). Dan apabila 
dikatakan kepada mereka: Dermakanlah sebahagian rezeki 
yang telah dikumiakan Allah kepada kamu r maka mereka 
yang kafir berkata kepada mereka yang beriman: Apakah 
wajar bagi kami memberi makan kepada mereka (fakir 
miskin) sedangkan jika Allah kehendaki tentulah Dia sendiri 
akan memberi makan kepada mereka? Kamu sebenarnya 
berada di dalam kesesatan yang amat nyata (47). Dan 
mereka bertanya: Bilakah Qiamat yang dijanjikan ini jika 

kamu bercakap benar? (48) Sebenarnya mereka hanya 
menunggu satu pekikan sahaja yang akan membinasakan 
mereka , sedangkan mereka ketika itu sedang ieka 
bertengkar (49). Kerana itu mereka tidak sempat 
meninggalkan pesanan dan tidak sempat kembali 
mendapatkan keluarga mereka (50). Dan apabila sangkakala 
(kedua) ditiupkan , maka seluruh mereka mendadak keluar 
dari kubur-kubur mereka menuju kepada Tuhan mereka 

(51) . Mereka berkata: Alangkah celakanya nasib kamil 
Siapakah yang telah membangkitkan kami dari tempat tidur 
kami ini? Inilah kebangkitan (hari) yang dijanjikan Tuhan 
Yang Maha Penyayang dan amat benarlah sekalian Rasul itu 

(52) . Hanya dengan satu pekikan sahaja tiba-tiba seluruh 
mereka dihadirkan di hadapan Kami (53). Pada hari ini setiap 
orang tidak akan dianiayai sedikit pun dan kamu tidak akan 
dibalas melainkan menurut amalan yang dilakukan kamu 
(54). Sesungguhnya penduduk Syurga pada hari ini berada 
dalam kesibukan meni'mati pelbagai keni'matan (55). 
Mereka dan pasangan-pasangan mereka berada di bawah 
naungan yang teduh dan bersandar di atas takhta (56). Di 
dalam Syurga mereka dihidangkan berbagai-bagai buah- 
buahan dan mereka memperolehi apa sahaja yang diidami 
mereka (57). (Mereka menerima) ucapan selamat sejahtera 
dari Tuhan Yang Maha Pengasih (58). Kemudian 
diperintahkan kepada mereka: Pada hari ini asingkan diri 
kamu (dari orang-orang Mu'min), wahai orang-orang yang 
berdosa ! (59) Wahai anak-anak Adam I Tidakkah Aku telah 
perintah kepada kamu supaya kamu jangan menyembah 
syaitan? Kerana syaitan itu musuh kamu yang amat nyata 
(60). Dan supaya kamu menyembah-Ku. Inilah jalan yang 
lurus (61). Dan sesungguhnya syaitan itu telah menyesatkan 
sebilangan yang amat ramai dari kamu. Apakah tidak kamu 
berfikir? (62) (Kemudian mereka ditunjukkan): Inilah Neraka 
Jahannam yang telah diancamkan kepada kamu (63). 
Rasakanlah bakarannya pada hari ini dengan sebab 
kekufuran yang dilakukan kamu (64). Pada hari ini Kami 
tutupkan mulut mereka dan membiarkan tangan mereka 
memberi keterangan kepada Kami dan membiarkan kaki 
mereka menjadi saksi terhadap segala apa yang dilakukan 
mereka (65). (Pada hari ini) jika Kami kehendaki Kami boleh 
menghapuskan penglihatan mereka dan menyebabkan 
mereka (lintang-pukang) berlumba-lumba menyeberangi 
Sirat. Bagaimana mungkin mereka melihat? (66) Dan jika 
Kami kehendaki Kami boleh ubahkan mereka menjadi kaku 
dan terpaku ditempat mereka dan kerana itu mereka tidak 
dapat mara ke depan dan pulang ke belakang (67). Dan 
siapa yang Kami panjangkan umurnya i. Kami akan 
kembalikannya semula kepada keadaannya di zaman kecil. 
Apakah tidak mereka berfikir?. "(68) 

(Latar belakang dan pokok pembicaraan) 


sepanjang abad, la melahirkan keluhan kecewa 
terhadap orang-orang yang tidak mahu mengambil 
pengajaran dari umat-umat yang telah binasa 
sebelum mereka, sedangkan umat ini tidak akan 
pulang melainkan pada hari Qiamat: 

"Dan setiap orang dari mereka pasti akan dihadirkan di 
hadapan Kami. "(32) 

Kemudian ia mulai membentangkan bukti-bukti 
kekuasaan Allah pada kejadian-kejadian alam buana 
yang sentiasa disaksikan oleh mereka dengan hati 
yang cuai dan lalai. Bukti-bukti kekuasaan Allah itu 
terdapat pada kejadian diri mereka sendiri, pada 
kejadian-kejadian di sekeliling mereka dan di dalam 
sejarah mereka yang lama, namun demikian mereka 
tidak merasa apa-apa dan apabila diberi peringatan 
mereka tidak mengambil peringatan. 



"Dan tiada suatu ayat dari ayat-ayat Allah yang sampai 
kepada mereka melainkan mereka terus berpaling 
darinya." (46) 


Mereka pinta disegerakan 'azab kerana tidak 
percaya: 



jika kamu bercakap benar?"(48) 

Sesuai dengan permintaan mereka supaya 
disegerakan 'azab itu, A!-Qur'an menayangkan satu 
pemandangan yang panjang dari pemandangan- 
pemandangan hari Qiamat, di mana mereka melihat 
dengan jelas nasib kesudahan mereka yang malang 
yang dipinta mereka supaya disegerakannya itu 
seolah-olah kelihatan terpampang di hadapan mata 
mereka. 


(Pentafsiran ayat-ayat 30-32) 


Setelah memperkatakan di dalam pelajaran pertama 
tentang orang-orang Musyrikin yang menentang dan 
mendustakan da'wah Islam dan tentang kisah teladan 
yang dikemukakan kepada mereka, iaitu kisah 
penduduk sebuah negeri yang mendustakan rasul- 
rasul mereka dan nasib kesudahan mereka yang telah 
dibinasakan Allah, 

"Maka seluruh mereka mati sunyi sepi"(29) 

maka di dalam pelajaran ini Al-Qur'an mulai 
memperkatakan secara umum mengenai sikap para 
pendusta dalam setiap agama yang benar, la 
menayangkan gambaran manusia-manusia sesat di 


Penyesalan Yang Akan Menimpa Manusia-manusia 
Yang Malang 

"Alangkah besarnya penyesalan yang menimpa hamba - 
hamba-Ku yang menentang rasul . Tiada seorang rasul yang 
datang kepada mereka melainkan mereka ejekkannya (30). 
Tidakkah mereka mengetahui beberapa banyak umat 
sebelum mereka yang telah Kami binasakannya dan mereka 
tidak lagi pulang kepada mereka (di dunia)? (31) Dan setiap 
orang dari mereka pasti akan dihadirkan di hadapan 
Kami." (32) 

Penyesalan ialah perasaan hati terhadap sesuatu 
perkara yang didukacitakan yang membuat seseorang 
itu tidak dapat berbuat apa-apa selain dari merasa 
kesal dan sedih. Allah S.W.T. tidak merasa sesal dan 
kecewa terhadap hamba-hamba-Nya, tetapi Dia 
hanya menjelaskan bahawa tindak-tanduk mereka 
wajar dikesalkan oleh setiap orang kerana perbuatan 
mereka amat malang dan amat didukacitakan. la akan 
membawa kepada akibat yang amat buruk dan bala 
yang amat besar. 


Alangkah besarnya penyesalan hamba-hamba Allah 
yang diberi peluang untuk menyelamatkan diri, tetapi 
mereka tidak mempedulikannya. Mereka melihat di 
hadapan mereka akibat kebinasaan yang telah 
menimpa umat-umat sebelum mereka, tetapi mereka 
tidak mengambil pengajaran dan manfa'at darinya. 
Allah S.W.T. membuka kepada mereka pintu-pintu 
rahmat-Nya dengan mengirimkan rasul-rasul dari satu 
masa ke satu masa, tetapi mereka menjauhkan diri 
dari pintu-pintu rahmat itu dan berkelakuan biadab 
terhadap Allah. 

y y x 








"Tiada seorang rasul yang datang kepada mereka melainkan 
mereka ejekkannya. (30). Tidakkah mereka mengetahui 
berapa banyak umat sebelum mereka yang telah Kami 
binasakannya dan mereka tidak lagi pulang kepada 
mereka."(31) 


Kebinasaan umat-umat yang dahulu kala yang pergi 
tidak pulang-pulang di sepanjang tahun dan abad itu 
sepatutnya menjadi pengajaran kepada orang yang 
berfikir dengan insaf, tetapi mereka yang malang itu 
tidak berfikir dengan insaf Mereka akan menerima 
nasib yang sama. Manakah keadaan yang lebih 
dikesalkan dari keadaan mereka yang seperti ini? 


Seekor binatang memperlihatkan rasa gentarnya 
apabila melihat saudaranya binasa di hadapannya dan 
ia akan cuba menghindarkan dirinya sedapat mungkin 
dari menerima nasib yang sama, tetapi mengapa 
manusia sanggup melihat manusia-manusia yang lain 
binasa seorang demi seorang kemudian dia terus 
meluru ke jalan yang sama? Perasaan angkuh itulah 
yang memperdayakannya dari melihat akibat yang 
buruk yang telah banyak menimpa orang lain itu. 
Kebinasaan umat-umat yang dahulu yang berlaku di 
sepanjang jalan adalah dapat dilihat oleh semua 
orang, tetapi mereka seolah-olah buta tidak dapat 
melihatnya. 


Dan andainya orang-orang yang binasa itu pergi 
tidak pulang-pulang kepada generasi-generasi 
pengganti mereka, maka ini bukanlah bererti mereka 
ditinggalkan begitu sahaja atau terlepas dari hisab 
Allah. 

A < * * 

fg) 

"Dan setiap orang dari mereka pasti dihadirkan di hadapan 
Kami. "(32) 



(Pentafsiran ayat-ayat 33-36) 


Bukti Dari Tanah Gersang 



"Dan satu bukti yang terang untuk menungan mereka ialah 
kejadian bumi yang mati. Kami telah hidupkan bumi itu 
(dengan tumbuh-tumbuhan) dan Kami keluarkan darinya 
biji-bijian dan darinya juga mereka mendapat makanan (33). 
Dan Kami jadikan padanya kebun-kebun kurma dan anggur 
dan Kami alirkan padanya matair-matair (34). Supaya mereka 
dapat memakan hasil-hasil buah-buahannya dan hasil-hasil 
dari apa yang diusahakan tangan mereka. Mengapakah 
mereka tidak bersyukur? (35) Maha Sucilah Allah yang telah 
menjadikan seluruh makhluk secara berpasang-pasangan , 
iaitu dari tumbuh-tumbuhan di bumi dan diri mereka sendiri, 
juga kejadian-kejadian yang lain yang tidak diketahui 
mereka. "(36) 

Mereka mendustakan para rasul dan tidak 
mengambil pengajaran dari kebinasaan para pendusta 
yang lampau. Mereka tidak memahami apakah 
makna orang-orang itu pergi dan tidak pulang- 
pulang. Para rasul hanya bertujuan menyeru mereka 
kepada Allah dan seluruh kejadian alam di sekeliling 
mereka menceritakan sifat-sifat Allah kepada mereka, 
membukti dan menyaksikan kewujudan-Nya. Lihatlah 
bumi yang amat dekat kepada mereka. Mula-mula 
mereka nampaknya mati dan tandus, tiada apa-apa 
tumbuhannya yang hidup dan tiada air yang dapat 
mencetuskan hayat, kemudian mereka melihatnya 
hidup subur dengan tumbuh-tumbuhan, terhias indah 
dengan kebun-kebun kurma dan anggur dan dengan 

“tair-matair yang mengalir membawa hayat ke 
~=rta sahaja ia mengalir. 


Hayat itu adalah satu mu'jizat yang tidak mungkin 
pakukan oleh tangan manusia. Hanya tangan qudrat 
«ekuasaan Allah sahajalah yang berkuasa melakukan 
—j'jizat-mu'jizat dan berkuasa membangkitkan roh 
'ayat pada benda-benda yang mati. Dengan melihat 
t-mbuh-tumbuhan yang subur, kebun-kebun yang 
“rimbun dengan daun-daun yang lebat dan buah- 
cjahan yang masak itu dapat membukakan mata dan 
'ati dan membuktikan betapa kuasanya tangan 
z-drat Ilahi yang menciptakan segala sesuatu dengan 
~dah. Dan tangan qudrat inilah yang membelah 
zanah untuk memberi jalan kepada tunas tumbuh- 
rumbuhan keluar mendapatkan kebebasan dan 
cahaya. Batangnya yang mendapat cahaya matahari 
tj menjadi subur dan segar. Dahan-dahannya yang 
embut berhias dengan daun-daun dan buah-buah. 
Bunga-bunganya berkembang dan buah-buahnya 
masak untuk dipetik. 


UJ C 

*. Supaya mereka dapat memakan hasil-hasil buah-buahannya 
dan hasil-hasil dari apa yang diusahakan tangan mereka"(35) 


dan tangan qudrat Aliahlah yang membolehkan 
manusia bekerja sebagaimana ia membolehkan 
tumbuh-tumbuhan itu hidup subur. 

B Mengapakah mereka tidak bersyukur? "(3 5) 


Setelah membuat sentuhan yang lembut ini, ayat 
berikut berpaling dari mereka untuk bertasbih kepada 
Allah yang telah mengeluarkan tumbuh-tumbuhan 
dan kebun-kebun untuk mereka dan menjadikan 
tumbuh-tumbuhan itu berpasang-pasangan jantan 
dan betina, lelaki dan perempuan seperti manusia dan 
makhluk-makhluk yang lain yang hanya diketahui 
oleh Allah sahaja. 


Bukti Dari Makhluk-makhluk Yang Berpasangan 



"Maha Sucilah Allah yang telah menjadikan seluruh makhluk 
secara berpasang-pasangan , iaitu dari tumbuh-tumbuhan di 
bumi dan diri mereka sendiri juga kejadian-kejadian yang 
lain yang tidak diketahui mereka. "(36) 

Ucapan tasbih ini bergema tepat pada waktu dan 
tempatnya dan bersama-sama ucapan tasbih itu 
terlukislah satu hakikat agung dari hakikat alam 
buana, iaitu hakikat persamaan penciptaan dan 
persamaan asas dan struktur, iaitu Allah telah 
menciptakan segala makhluk yang hidup secara 
berpasang-pasangan sama ada pada tumbuh- 
tumbuhan atau pada manusia atau pada makhluk- 
makhluk yang lain dari keduanya. 


"Yang tidak diketahui mereka. "(36) 

Persamaan ini membayangkan persamaan tangan 
qudrat Pencipta yang mewujudkan asas penciptaan 
yang sama di samping kelainan berbagai-bagai 
bentuk rupa, berbagai-bagai jenis dan berbagai sifat 
dan ciri. Siapa tahu mungkin asas persamaan 
penciptaan ini juga menjadi asas seluruh kejadian di 
alam buana termasuk benda-benda yang tidak 
bernyawa, kerana kini telah diketahui umum bahawa 
atom - yang sebelum ini dikenali sebagai bahagian 
benda yang paling kecil - adalah tersusun dari dua 
pasangan sinar atau radiasi elektromagnet yang 
berlain-lainan iaitu negatif dan positif yang bercantum 
dan berpadu. Beribu-ribu bintang berkelamin telah 
dilihat. Bintang-bintang itu terdiri dari dua bintang 
yang berhubung rapat dan saling tarik menarik satu 
sama lain. Kedua-duanya beredar di jalan peredaran 
yang sama seolah-olah keduanya memain sebuah 
lagu yang sama, yang tetap tidak berubah-ubah. 

****** 


(Pentafsiran ayat-ayat 37 - 40) 

Bukti Dari Malam Dan Siang , Matahari Dan Bulan 

Itulah bukti kekuasaan Allah pada kejadian bumi 
yang mati yang melahirkan hayat Kemudian dari 
kejadian bumi berpindah pula kepada bukti 
kekuasaan Allah pada kejadian langit dan segala 
gejala-gejalanya yang dapat dilihat oleh manusia. 
Qudrat kekuasaan Aliahlah yang mengedarkan 
bintang-bintang dan planet-planetnya dengan 
mu'jizat-mu'jizat yang luar biasa: 



"Dan satu lagi bukti yang terang untuk renungan mereka 
ialah kejadian malam; Kami hapuskan siang tiba-tiba seluruh 
mereka berada dalam gelap-gelita (37). Juga perjalanan 
matahari yang berlari ke tempat perhentiannya. Itulah 
perencanaan yang telah diaturkan Allah Yang Maha Perkasa 
dan Maha Mengetahui (38). Juga perjalanan bulan, kami 
aturkan perjalanannya beredar melalui beberapa peringkat 
perkembangan dan pada akhirnya ia kembali ke peringkat 

awalnya dengan bentuk melengkung seperti tandan tamar 
yang tua (39). (Dengan peraturan itu) matahari tidak 
mungkin mengejar bulan dan malam tidak mungkin 
mendahului siang. Tiap-tiap satunya terapung-apung 
beredar di tempat peredaran masing-masing. "(40) 

Pemandangan ketibaan malam, di mana cahaya 
menghilangkan diri dan kegelapan datang 
menyelubungi adalah satu pemandangan yang 
berulang-ulang yang dilihat manusia di segenap 
tempat dalam masa dua puluh empat jam (kecuali 
setengah-setengah tempat yang berkekalan siang dan 
setengah-setengah tempat yang terus malam hingga 
berminggu-minggu dan berbulan-bulan berhampiran 
Kutub Utara dan Selatan)! Walaupun kedatangan 
malam itu berulang-ulang setiap hari, namun ia tetap 
merupakan satu kejadian yang menakjubkan yang 
mendorong kepada kegiatan mengamati dan berfikir. 


AI-Qur'an mengungkapkan kejadian malam dan 
siang dalam ayat ini dengan satu ungkapan yang 
unik. Ia menggambarkan siang bersebati dengan 
malam kemudian Allah mencabutkan siang dari 
malam dan tiba-tiba mereka pun berada di dalam 
gelap-gelita. Kita mungkin dapat mengetahui sedikit 
tentang rahsia ungkapan yang unik ini apabila kita 
memahami hakikat kejadian ini, iaitu bumi yang bulat 
berputar di sekeliling dirinya di hadapan matahari. 
Mana-mana bahagiannya yang melalui di hadapan 
matahari, maka bahagian itu akan menjadi siang dan 
apabila bumi terus berputar dan bahagian itu 
terlindung dari matahari maka terhapuslah siang 
darinya dan malam pula menyelubunginya. 
Demikianlah kejadian malam dan siang ini berlaku di 
setiap bahagian bumi dengan teratur rapi seolah-olah 
cahaya siang itu dicabut atau dihapuskan kemudian 
diganti dengan kegelapan malam. Ini adalah 
pengungkapan yang menggambarkan hakikat 
kejadian alam dengan sehalus-halus gambaran. 


"Juga ''perjalanan matahari yang berlari ke tempat 
perhentiannya. "(38) 


Matahari berputar di sekeliling dirinya. Dahulu 
matahari difikirkan tetap di tempatnya, di mana ia 
berputar di sekeliling dirinya, tetapi di masa 
kebeiakangan ini ia diketahui tidak tetap di 
tempatnya, malah ia juga berlari, menuju satu hala di 
angkasa raya alam yang amat luas dengan kederasan 
- mengikut kiraan Ahli Astronomi - kira-kira dua, belas 
batu sesa'at. Allah S.W.T. Yang Maha Mengetahui 
dengan hakikat lariannya dan kesudahannya 
menerangkan dalam ayat ini bahawa ia berlari menuju 
ke tempat perhentian, di mana ia akan menamatkan 
perjalanannya. Hanya Allah sahaja yang mengetahui 
tempat perhentian itu dan tiada siapa yang 
mengetahui masa perhentian itu melainkan Allah. 

Apabila kita memahami bahawa besar saiz matahari 
ini ialah kira-kira sejuta kali ganda saiz bumi dan ia 
bergerak dan berlari di angkasa raya tanpa ditongkat 
oleh sesuatu apa, nescaya kita dapat memahami 
sebahagian dari sifat gudrat ilahi yang menguruskan 


pentadbiran alam buana ini dengan qudrat kuasa dan 
ilmu yang syumul: 




"Itulah perencanaan yang telah diaturkan Allah Yang Maha 
Perkasa dan Maha Mengetahui. "(38) 


****** 



"Juga perjalanan bulan , Kami aturkan perjalanannya beredar 
melalui beberapa peringkat perkembangan dan pada 
akhirnya ia kembali ke peringkat awalnya dengan bentuk 
melengkung seperti tandan tamar yang tua. "(39) 

Manusia melihat bulan di berbagai-bagai peringkat 
peredarannya. Mula-mula ia lahir dengan bentuk 
buian sabit kemudian bertambah besar malam demi 
malam hingga akhirnya membulat menjadi bulan 
purnama, kemudian ia mula bertambah kurang pula 
hingga akhirnya kembali semula kepada, bentuk 
bulan sabit yang melengkung, seperti tandan tamar 
yang tua dan kering. 

Bagi orang yang memperhatikan bulan malam demi 
maiam, dia dapat memahami bayangan ungkapan AI- 
Qur'an yang menakjubkan ini. 



"Dan pada akhirnya ia kembali ke peringkat awalnya dengan 
bentuk melengkung seperti tandan tamar yang tua. "(39) 

Bulan pada malam-malam pertamanya berbentuk 
bulan sabit dan, pada malam-malam akhirnya juga 
berbentuk bulan sabit, tetapi pada malam-malam 
yang pertama ia, kelihatan begitu segar dan muda, 
sedangkan pada malam-malam yang akhir ia 
kelihatan seolah-olah diselubungi keadaan muram, 
tidak riang, pucat dan. layu seperti tandan tamar yang 
tua. Oleh itu bukanlah sesuatu kebetulan apabila Al- 
Qur'an menggambarkan bulan itu dengan 
ungkapannya yang amat menarik itu. 

Hidup bersama bulan maiam demi malam 
mencetuskan berbagai-bagai perasaan dan lintasan 
fikiran yang segar, kaya dan memberi ilham-ilham 
yang amat mendalam. Hati manusia yang hidup 
bersama bulan dalam satu peredarannya yang 
sempurna tidak akan terhindar dari dipengaruhi oleh 
perasaan-perasaan dan reaksi-reaksi, juga tidak 
terhindar dari perjalanan-perjalanan menjelajah 
bersama tangan qudrat Ilahi Yang Maha Kreatif yang 
menciptakan keindahan dan kegemilangan bulan dan 
mengaturkan peredaran bintang-bintang dan planet- 
planet dengan peraturannya yang amat menakjubkan 
itu sama ada seorang itu mengetahui (secara ilmiyah) 
rahsia peringkat-peringkat perkembangan dan 
bentuk-bentuk bulan yang berlain-lainan itu atau 
tidak, kerana pemandangan-pemandangan peringkat- 
peringkat perkembangan bulan itu sahaja sudah 
cukup untuk menggerakkan hatinya, merangsangkan 
perasaannya dan mendorongkan akalnya untuk 
meneliti dan berfikir; 

Pada akhirnya ayat berikut menjelaskan kehalusan 
peraturan alam yang mengendalikan bintang-bintang 
dan planet-planet yang amat banyak itu dan 
mengaturkan gejala-gejala alam yang terbit dari 
peraturan yang sepadu dan halus itu. 



"(Dengan peraturan itu) matahari tidak mungkin mengejar 
buian dan maiam tidak mungkin mendahuiui siang. Tiap-tiap 
satunya terapung-apung beredar di tempat peredaran 
masing-masing. "(40) 


Jarak-jarak Di Antara Bintang-bintang Dan 
Planet-planet Yang Begitu Jauh 

Setiap bintang atau planet mempunyai jalan 
peredarannya (orbit) yang tidak dilampauinya di 
dalam perjalanan dan peredarannya. Jarak-jarak di 
antara bintang-bintang dan planet-planet itu amat 
jauh. Jarak di antara bumi kita dengan matahari 
adalah dianggarkan kira-kira sembilan puluh tiga juta 
batu dan jauh bulan dari bumi dianggarkan kira-kira 
dua ratus empat puluh ribu juta batu. Walaupun 
jarak-jarak ini begitu jauh, namun ia dikira amat kecil 
sekali jika dibandingkan dengan jarak di antara 
keluarga matahari kita (sistem suria) dengan sedekat- 
dekat bintang dari bintang-bintang langit yang lain 
kepada kita, iaitu dianggarkan kira-kira empat tahun 
cahaya. Kederasan perjalanan cahaya dianggarkan 
seratus lapan puluh enam ribu batu sesa'at (ini 
bermakna sedekat-dekat bintang kepada kita ialah 
sejauh kira-kira seratus empat juta batu). 


Allah yang menciptakan alam buana yang besar ini 
telah mengaturkan jarak-jarak yang amat jauh di 
antara jalan-jalan peredaran bintang-bintang dan 
planet-planet itu. Allah mengaturkan pelan alam ini 
sedemikian rupa untuk memelihara dari segala 
perlanggaran sehingga tiba sa'at Qiamat. Oleh itu 
matahari tidak akan mengejar bulan, dan malam tidak 
akan berlumba-lumba dengan siang di dalam 
perjalanan masing-masing, kerana peredaran yang 
membawa malam dan siang itu tidak pernah mungkir 
atau kacau, kedua-duanya tidak berlumba-lumba dan 
berebut-rebut dalam perjalanan. 






"Tiap-tiap satunya terapung-apung beredar di tempat 
peredaran masing-masing. "(40) 


Pergerakan bintang-bintang dan planet-planet di 
angkasa raya yang amat luas itu adalah sama dengan 
pergerakan kapal-kapal di lautan yang luas saujana, 
tetapi walaupun bintang-bintang itu begitu besar, 
namun ia tidak lebih dari satu titik yang kecil yang 
terapung-apung di angkasa raya. 

Manusia akan merasa dirinya semakin kecil ketika 
memperhatikan jutaan bintang dan planet yang 
bertaburan di angkasa raya yang sayup saujana. 


Walaupun saiz-saiznya amat besar, namun bintang- 
bintang itu kelihatan amat kecil. Seolah-olah hilang 
dalam angkasa raya itu. 

****** 

(Pentafsiran ayat-ayat 41 - 44) 


Bukti Dari Kapal-kapal Laut 



"Dan satu lagi bukti yang terang untuk renungan mereka 
ialah Kami telah mengangkut zuriat keturunan mereka 
dalam bahtera yang penuh sarat (41). Begitu juga kami 
ciptakan untuk mereka kenderaan-kenderaan lain yang sama 
sepertinya yang dapat dinaiki mereka (42). Dan jika Kami 
kehendaki nescaya Kami menenggelamkan mereka dan 
(ketika itu) tiada siapa yang berkuasa menolong mereka dan 
tidak pula mereka dapat diselamatkan (43). Melainkan 
dengan rahmat dan keni'matan hidup dari limpah kurnia 
Kami hingga ke satu masa yang tertentu. "(44) 

Di dalam ayat ini terdapat satu hubungan halus 
yang sesuai di antara bintang-bintang dan planet- 
planet yang beredar di jalan-jalan peredarannya 
masing-masing dengan bahtera yang penuh sarat di 
lautan membawa zuriat keturunan anak Adam, iaitu 
sesuai dari segi bentuk, sesuai dari segi pergerakan 
dan sesuai dari segi kedua-duanya adalah tunduk 
kepada perintah Allah dan terpelihara dengan qudrat 
Allah di langit dan dibumi. 

Mungkin dimaksudkan dengan bahtera yang penuh 
sarat di sini ialah bahtera Nabi Nuh bapa yang kedua 
manusia, iaitu bahtera yang telah mengangkut zuriat 
Adam, kemudian Allah jadikan untuk mereka kapal- 
kapal yang sepertinya untuk membawa mereka 
meredah lautan. Mereka semuanya dimuat dan 
diangkut dengan qudrat dan undang-undang Allah 
yang mengendalikan alam buana ini. Allah 
menjadikan kapal-kapal itu terapung-apung di 
permukaan air mengikut ciri-ciri peraturan binaan 
kapal, ciri-ciri air, ciri-ciri angin atau wap atau ciri-ciri 
tenaga nuklear atau sebagainya dari tenaga-tenaga 
alam yang lain. Dan semuanya adalah dari urusan 
Allah, penciptaan dan pentadbiran-Nya yang rapi. 



"Dan jika Kami kehendaki, nescaya Kami menenggelamkan 
mereka dan (ketika itu) tiada sesiapa yang berkuasa 
menolong mereka dan tidak pula mereka dapat 
diselamatkan, melainkan dengan rahmat dan keni'matan 

hidup dari limpah kurnia Kami hingga ke satu masa yang 
tertentu. "(43-44) 

Kapal di lautan laksana sehelai bulu yang diterbangi 
angin tidak kira walau bagaimana berat dan besarnya 
dan walau bagaimana kukuh binaannya. Andainya 
tidak dilindungi rahmat Allah, kapal-kapal itu boleh 
binasa pada bila-bila masa sahaja sama ada di waktu 
malam atau siang. Orang-orang yang menyeberangi 
lautan, sama ada dengan perahu layar atau dengan 
kapal yang besar, akan merasa kedahsyatan lautan 
yang mengerikan itu dan akan merasa betapa kecilnya 
keselamatan dari bahaya-bahaya dan ombak- 
ombaknya yang besar menggarang itu. Di sana 
mereka akan sedar erti rahmat Allah, yang merupakan 
satu pelindung dan penyelamat dari ribut taufan dan 
gelombang-gelombang di lautan yang luas itu. Hanya 
kuasa rahmat Allah sahaja yang dapat mengawalkan 
keliaran ombak-ombaknya yang tidak tunduk kepada 
mana-mana kuasa yang lain dari kuasa Allah sama 
ada di langit atau di bumi. Begitulah ia berlangsung 
sehingga sampai masanya yang tersurat dan tiba 
masanya yang telah ditetapkan Allah Yang Maha 
Bijaksana dan Maha Mengetahui: 

" Dan keni'matan hidup dari iimpah kurnia Kami hingga ke 
satu masa yang tertentu. "(44) 

****** 

(Pentafsiran ayat-ayat 45 - 48) 

Walaupun bukti-bukti kekuasaan Allah itu begitu 
jelas dan nyata, namun manusia masih terus dalam 
kelalaian. Ia tidak menarik pandangan mereka dan 
tidak menggerakkan hati mereka. Mereka tidak 
berhenti mengejek dan mendustakan rasul. Mereka 
meminta supaya disegerakan 'azab yang diancamkan 
oleh para rasul itu kepada mereka. 



(dari punca-punca kemurkaan Allah yang ada) di hadapan 
dan di belakang kamu supaya kamu dirahmati Allah (mereka 
tidak menghiraukannya) (45). Dan tiada suatu ayat dari ayat- 


ayat Allah yang sampai kepada mereka , melainkan mereka 
terus berpaling darinya (46). Dan apabila dikatakan kepada 
mereka: Dermakanlah sebahagian rezeki yang telah 
dikurniakan Allah kepada kamu , maka mereka yang kafir 
berkata kepada mereka yang beriman: Apakah wajar bagi 
kami memberi makan kepada mereka (fakir miskin) 
sedangkan jika Allah kehendaki tentulah Dia sendiri akan 
memberi makan kepada mereka? Kamu sebenarnya berada 
di dalam kesesatan yang amat nyata (47). Dan mereka 
bertanya: Bilakah Qiamat yang dijanjikan ini jika kamu 
bercakap benar? "(48) 

Bukti-bukti kekuasaan Allah pada kejadian alam 
buana itu tidak mendorong mereka untuk memerhati 
dan mengambil pengajaran dan tidak merangsangkan 
kepekaan perasaan dan ketaqwaan pada mereka, 
sedangkan bukti-bukti kekuasaan Allah itu sudah 
cukup untuk menimbulkan rasa kesedaran dan 
keterharuan di dalam hati yang terbuka. Setiap 
lembaran dari kitab alam buana yang terbuka ini 
menunjukkan kebesaran Allah Pencipta dan kehalusan 
tadbir dan taqdir-Nya, tetapi orang-orang yang buta 
matahati itu tidak dapat melihatnya dan andainya 
mereka melihatnya, mereka tidak mengambil 
pengajaran darinya. Allah S.W.T. - kerana limpah 
rahmat-Nya - tidak membiarkan mereka tanpa Rasul 
yang memberi peringatan dan bimbingan kepada 
mereka, juga menyeru mereka kepada Allah Tuhan 
alam buana dan Pencipta alam al-wujud, juga 
merangsangkan perasaan yang peka, takut dan taqwa 
dalam hati mereka di samping mengingatkan mereka 
dari punca-punca yang menimbulkan kemarahan dan 
kemurkaan Ilahi, iaitu punca-punca maksiat yang 
mengepung mereka dari hadapan dan belakang. 
Andainya mereka tidak berwaspada mereka akan 
terjerumus ke dalam maksiat-maksiat itu pada setiap 
langkah mereka. Di samping bukti-bukti kekuasaan 
Allah yang terdapat pada kejadian-kejadian alam di 
sekeliling mereka, di mana sahaja mereka menghala, 
ditambahkan pula dengan ayat-ayat Al-Qur'an yang 
diturunkan berturut-turut kepada mereka, namun 
demikian mereka terus berada dalam kesesatan dan 
kelalaian. 

Dan apabila mereka diseru supaya membelanjakan 
sebahagian harta mereka untuk memberi makan 
kepada fakir miskin, mereka berkata mengejek: 

Persepsi Orang Kaya Yang Angkuh 

"Apakah wajar bagi kami memberi makan kepada mereka 
(fakir miskin ), sedangkan jika Aliah kehendaki tentulah Dia 
sendiri akan memberi makan kepada mereka? "(47) 

Dan mereka menunjukkan lagak yang angkuh 
terhadap mereka yang menyeru mereka kepada 
kebajikan dan pendermaan itu dengan mengeluarkan 
kata-kata: 



"Kamu sebenarnya berada dalam kesesatan yang amat 
nyata. "(47) 

Persepsi mereka yang seperti ini terhadap 
pendermaan menunjukkan mereka tidak memahami 
undang-undang Allah dalam kehidupan manusia. 
Allah itulah Pemberi makan dan Pemberi rezeki 
kepada seluruh manusia. Segala rezeki yang didapati 
manusia di bumi ini adalah dari ciptaan-Nya. Mereka 
tidak mencipta sesuatu apa untuk diri mereka, dan 
memanglah mereka tidak berkuasa untuk 
menciptakan sesuatu. Tetapi kehendak iradat Allah 
untuk mengimarahkan bumi ini memerlukan manusia 
mempunyai berbagai-bagai hajat dan keperluan yang 
tidak dapat dicapai melainkan dengan berusaha dan 
bekerja dengan penat lelah iaitu dengan usaha 
pertanian, pertukangan dan pembuatan dari bahan- 
bahan mentah di bumi dan usaha memindahkan 
barangan-barangannya dari, satu tempat ke satu 
tempat dan menukarkan barangan-barangan itu 
dengan barangan-barangan yang lain atau dengan 
mata wang atau dengan nilaian yang berlain-lainan 
mengikut kelainan masa dan tempat. Begitu juga ia 
memerlukan adanya berbagai-bagai bakat dan 
kebolehan yang berbeza-beza di antara manusia itu 
mengikut keperluan pentadbiran khilafah yang 
sempurna di bumi ini. Khilafah bukan sahaja 
memerlukan kepada bakat-bakat dan kebolehan di 
bidang usaha mengumpulkan harta kekayaan dan 
rezeki sahaja, malah ia memerlukan kepada bakat- 
bakat kebolehan di bidang-bidang yang lain juga yang 
dapat memenuhi keperluan asasi bagi menegakkan 
khilafah manusia di bumi ini, sedangkan orang-orang 
yang mempunyai bakat-bakat dan kebolehan di 
bidang-bidang ini tidak pula sempat atau kurang 
berpeluang untuk mengumpulkan harta kekayaan 
dan rezeki-rezeki. 

Hikmat Di Sebalik Ibadat Zakat 

Di tengah-tengah lautan berbagai-bagai keperluan 
khilafah dan berbagai-bagai bakat dan kebolehan 
yang diperlukan itu berlangsunglah proses pertukaran 
manfa'at-manfa'at dan rezeki-rezeki dan berlakulah 
pertarungan dan rebutan dalam pembahagian- 
pembahagian dan habuan-habuan rezeki .... di 
tengah-tengah lautan yang luas ini yang bukan sahaja 
mempunyai jaringan hubungan dalam satu generasi 
sahaja malah di dalam berbagai-bagai generasi yang 
dekat dan jauh, yang silam, yang sekarang dan yang 

akan datang di tengah-tengah lautan inilah 

berlakunya perbezaan rezeki di tangan manusia. Dan 
supaya perbezaan rezeki ini tidak membawa kepada 
kerosakan hidup dan masyarakat kerana 
memandangkan perbezaan itu pada asalnya terbit 
dari kegiatan hidup untuk menegakkan khilafah 
manusia di muka bumi ini, maka Islam bertindak 
mengatasi masalah-masalah keperluan individu itu 
dengan mewajibkan orang-orang yang kaya 
mengeluarkan sebahagian dari harta kekayaan 
mereka untuk golongan fakir miskin demi 
menjaminkan makanan dan keperluan hidup mereka. 
Dengan peruntukan ini dapat membetul dan 
membaikkan kebanyakan hati orang-orang miskin 


atau orang-orang kaya. Islam telah menjadikan 
peruntukan itu sebagai bayaran zakat dan di antara 
makna zakat yang ditetapkannya ialah kebersihan 
(membersihkan diri). Begitu juga Islam menjadikan 
zakat itu sebagai satu ibadat. Dan dengan zakat ini 
Allah menjalinkan hubungan yang mesra di antara 
orang-orang miskin dengan orang-orang kaya dalam 
masyarakat Islam yang mithali yang tidak ada tolok 
bandingnya. 


Perkataan orang-orang Musyrikin yang terhijab dari 
memahami hikmat kebijaksanaan Allah dalam 
mengaturkan hidup manusia yang berbunyi. 


'C s' > — » s > iTS'c 


"Apakah wajar bagi kami memberi makan kepada mereka 
(fakir miskin) sedangkan jika Allah kehendaki tentulah Dia 
sendiri akan memberi makan kepada mereka? "(47) 


juga kecaman mereka terhadap orang-orang yang 
menyeru mereka supaya membelanjakan sebahagian 
dari harta kekayaan mereka untuk kebajikan yang 



"Kamu sebenarnya berada dalam kesesatan yang amat 


nyata"(47) 


Perkataan-perkataan ini tidak lain melainkan benar- 
benar membayangkan kesesatan dan kebingungan 
mereka sendiri dalam memahami tabi'at undang- 
undang Allah, memahami pergerakan hidup, 
memahami betapa besarnya pergerakan itu dan 
memahami betapa agungnya tujuan dilengkapkan 
manusia dengan berbagai-bagai bakat dan kebolehan 
yang berlainan itu, dan dengan kelainan ini berlaku 
proses pengagihan dan pembahagian harta-harta 
kekayaan dan rezeki-rezeki itu. 


Islam meletakkan satu peraturan yang menjaminkan 
peluang-peluang yang adil bagi setiap individu, 
kemudian ia membiarkan berbagai-bagai kegiatan 
manusia yang perlu untuk menegakkan urusan 
khalifah supaya berlangsung mengikut salurannya 
yang bersih, kemudian ia menangani segala kesan- 
kesan yang buruk dengan cara-caranya yang selamat. 


Pada akhirnya diterangkan kesangsian dan ejekan 
kaum Musyrikin terhadap janji Qiamat: 



"Dan mereka bertanya: Bilakah Qiamat yang dijanjikan ini 
jika kamu bercakap benar?" (48) 


Janji Allah itu tidak akan dipercepatkan semata- 
mata kerana manusia mendesak supaya 
dipercepatkannya, dan tidak akan ditangguhkan 
kerana manusia memohon supaya ditangguhkannya. 
Segala sesuatu ada ketentuan dan waktunya yang 
tetap di sisi Allah. Segala perkara berlaku mengikut 
masanya yang tertentu dan mengikut kebijaksanaan 
Allah yang azali yang telah meletakkan segala sesuatu 

di tempatnya yang wajar dan menentukan sesuatu 
peristiwa pada masanya yang sesuai. Kebijaksanaan 
Allah mengendalikan urusan alam buana ini dengan 
segala isi dan penghuninya mengikut undang-undang 
yang ditetapkan dalam Ilmu-Nya. 

Jawapan terhadap pertanyaan yang biadab itu 
diberikan dalam bentuk satu pemandangan dari 
pemandangan-pemandangan Qiamat, di mana 
mereka dapat melihat bagaimana berlakunya Qiamat 
itu, bukannya bilakah Qiamat itu akan berlaku? 

****** 

[Pentafsiran ayat-ayat 49 - 58) 


Bagaimana Qiamat Berlaku? 



"Sebenarnya mereka hanya menunggu satu pekikan sahaja 
yang akan membinasakan mereka , sedangkan mereka ketika 
itu sedang leka bertengkar (49). Kerana itu mereka tidak 
sempat meninggalkan pesanan dan tidak sempat kembali 
mendapatkan keluarga mereka (50). Dan apabila sangkakala 
(kedua) ditiupkan , maka seluruh mereka mendadak keluar 
dari kubur-kubur mereka menuju kepada Tuhan mereka 

(51) . Mereka berkata: Alangkah celakanya nasib kami! 
Siapakah yang telah membangkitkan kami dari tempat tidur 
kami ini? Inilah (hari) kebangkitan yang dijanjikan Tuhan 
Yang Maha Penyayang dan amat benarlah sekalian Rasul itu 

(52) . Hanya dengan satu pekikan sahaja tiba-tiba seluruh 
mereka dihadirkan di hadapan Kami."(53) 


Pendusta-pendusta itu bertanya: 



"Bilakah Qiamat yang dijanjikan ini jika kamu bercakap 
benar. "(48) 

Lalu dijawab dengan satu pemandangan yang amat 
cepat dan pantas iaitu pemandangan satu pekikan 
yang meragut hayat dan nyawa seluruh yang hidup: 



"Sebenarnya mereka hanya menunggu satu pekikan sahaja 
yang akan membinasakan mereka i, sedangkan mereka ketika 
itu sedang leka bertengkar (49). Kerana itu mereka tidak 
sempat meninggalkan pesanan dan tidak sempat kembali 
mendapatkan keluarga mereka. "(50) 

Pekikan itu membinasakan mereka secara 
mendadak ketika mereka sedang asyik berbantah dan 
bertengkar dalam pergolakan hidup. Mereka sama 
sekali tidak menduga dan tidak bersedia untuk 
menghadapinya, tiba-tiba seluruh mereka mati dalam 
keadaan masing-masing. Dia tidak sempat 
meninggalkan apa-apa pesanan dan tidak sempat 
pula kembali kepada keluarganya untuk 
menyampaikan sepatah kata kepada mereka. Di mana 
mereka? Mereka juga seperti dia. Mereka semuanya 
mati di tempat masing-masing. 

Kemudian sangkakala pun ditiupkan, tiba-tiba 
seluruh mereka keluar dari kubur masing-masing. 
Mereka berjalan tergesa-gesa dan segera. Mereka 
berada dalam keadaan bingung dan cemas ketakutan. 
Mereka tertanya-tanya: 

& 

\< \'< 's' t' 

ly 

"Siapakah yang telah membangkitkan kami dari tempat tidur 
kami ini? "(52) 


Kemudian apabila kebingungan mereka hilang 
sedikit, mereka mulai menginsafi: 



"Inilah (hari) kebangkitan yang dijanjikan Tuhan Yang 
Rahman dan amat benarlah sekalian Rasul itu. "(52) 


Kemudian bergema pula satu pekikan terakhir tiba- 
tiba manusia yang sedang berada dalam kebingungan 
dan berjalan dengan langkah-langkah yang cepat dan 

cemas itu kembali sedar dan siuman. 

. c 

A ^ j ^ rTrT 

"Tiba-tiba seluruh mereka dihadirkan di hadapan Kami. " (53) 

Mereka beratur dalam barisan-barisan, lalu 
perhimpunan pengadilan diadakan dalam sekelip 
mata dan sepantas bunyi gema keputusan Ilahi yang 
tertinggi mengenai perhimpunan, Hisab dan balasan 
diumumkan kepada sekalian hadiran: 

"Pada hari ini setiap orang tidak akan dianiayai sedikit pun 
dan kamu tidak akan dibalas melainkan menurut amalan 
yang dilakukan kamu. "(54) 

Tiga pemandangan yang berlangsung dalam sekelip 
mata itu amat sesuai dijadikan jawapan kepada kaum 
Musyrikin yang meragui hari Qiamat yang dijanjikan 
itu. 

Kemudian AI-Qur'an melangkaui cerita para 
Mu'minin yang menghadapi Hisab untuk terus 
menceritakan ni'mat-ni'mat yang diterima oleh 
mereka: 



'Sesungguhnya penduduk Syurga pada hari ini berada dalam 
kesibukan meni'mati pelbagai keni'matan (55). Mereka dan 
pasangan-pasangan mereka berada di bawah naungan yang 
teduh dan bersandar di atas takhta (56). Di dalam Syurga 
mereka dihidangkan berbagai-bagai buah-buahan dan 
mereka memperolehi apa sahaja yang diidami mereka (57). 
(Mereka menerima) ucapan selamat sejahtera dari Tuhan 
Yang Maha Pengasih. "(58) 

Mereka asyik dan sibuk meni'mati ni'mat-ni'mat 
yang mewah yang dikurniakan kepada mereka. 
Mereka berada di bawah naungan teduh yang selesa 
sambil menyedut bayunya yang nyaman. Mereka 
beristirehat di atas takhta-takhta bersama-sama isteri 
mereka. Mereka meni'mati buah-buahan dan segala 
apa yang diidami mereka. Mereka merupakan 
tuanpunya-tuanpunya yang dipenuhi apa sahaja 
permintaan mereka. Dan di samping keni'matan- 
keni'matan itu mereka puia diberi aluan-aluan 
penghormatan dan ucapan dari Tuhan mereka Yang 
Maha Pemurah iaitu: 

"j’ j 'j •** V f V t A 

* Ucapan selamat sejahtera dari Tuhan Yang Maha 
Pengasih. "(58) 

(Pentafsiran ayat-ayat 59 - 65) 

Tetapi AI-Qur'an tidak melangkaui cerita orang- 
orang yang tidak beriman menghadapi Hisab mereka, 
malah ia mendedahkan keadaan mereka dengan 
kecaman-kecaman: 




"Kemudian diperintahkan kepada mereka: Pada hari ini 
diasingkan diri kamu (dari orang-orang Mu'min), wahai 
orang-orang yang berdosa i (59) Wahai anak-anak Adam ! 
Tidakkah Aku telah perintah kepada kamu supaya kamu 
jangan menyembah syaitan? Kerana syaitan itu musuh kamu 
yang amat nyata (60). Dan supaya kamu menyembah-Ku. 
Inilah jalan yang lurus (61). Dan sesungguhnya syaitan itu 
telah menyesatkan sebilangan yang amat ramai dari kamu. 
Apakah tidak kamu berfikir? (62) (Kemudian mereka 
ditunjukkan): Inilah Neraka Jahannam yang telah 

diancamkan kepada kamu (63). Rasakanlah bakarannya pada 
hari ini- dengan sebab kekufuran yang dilakukan kamu. "(64) 


Mereka menerima penghinaan: 



"Pada hari ini asingkan diri kamu (dari orang-orang 
Mu' min)." (59) 


Yakni asingkan diri kamu jauh-jauh dari mereka: 



"Wahai anak-anak Adam ! Tidakkah aku telah perintah 
kepada kamu supaya kamu jangan menyembah syaitan i, 
kerana syaitan itu musuh kamu yang amat nyata. "(60) 


Mereka diseru di sini dengan nama "anak-anak 
Adam" dan seruan Yang sedemikian mengandungi 
kecaman yang amat pedas, kerana syaitan telah pun 
mengeluarkan moyang mereka Adam dari Syurga, 
kemudian mereka masih lagi menyembahkannya, 
sedangkan dia musuh ketat mereka. 



"Dan supaya kamu menyembah-Ku. Inilah jalan yang 
lurus."(61) 

Yakni jalan lurus yang menyampaikan kepada-Ku 
dan membawa kepada keredhaan-Ku. Mengapakah 
kamu tidak berwaspada terhadap musuh kamu yang 
telah menyesatkan generasi-generasi kamu yang 
begitu banyak: 

"Dan sesungguhnya syaitan itu telah menyesatkan 
sebilangan yang amat ramai dari kamu. Apakah tidak kamu 
berfikir?"(62) 


Pada penghabisan perhimpunan yang amat dahsyat 
dan amat menghinakan itu diumumkan hukuman 
yang amat pedih Yang diiringi dengan ejekan dan 
penghinaan: 









"(Kemudian mereka ditunjukkan): Inilah Neraka Jahannam 
yang telah diancamkan kepada kamu (63). Rasakanlah 
bakarannya pada hari ini dengan sebab kekufuran yang 
dilakukan kamu. "(64) 


Tetapi pemandangan itu tidak terhenti setakat ini, 
malah ia terus berpindah kepada satu pemandangan 
baru yang menakjubkan: 





"Pada hari ini Kami tutupkan mulut mereka dan membiarkan 
tangan mereka memberi keterangan kepada Kami dan 
membiarkan kaki mereka menjadi saksi terhadap segala apa 
yang dilakukan mereka. "(65) 


Demikianlah mereka mengecewakan satu sama lain. 
Anggota-anggota tubuh badan mereka turut menjadi 
saksi di atas dosa-dosa yang dilakukan mereka. 
Syakhsiyah mereka tercaing-caing dan mendustakan 
satu sama lain. Setiap anggota tubuh badan mereka 
kembali kepada Allah dengan sendiri dan menyerah 
diri kepada-Nya. 

Ini adalah satu pemandangan yang amat mena'jub 
dan menakutkan setiap hati. 


****** 


"(Pada hari ini) jika Kami kehendaki. Kami boleh 
menghapuskan penglihatan mereka dan menyebabkan 
mereka (lintang-pukang) berlumba-lumba menyeberangi 
Sirat Bagaimana mungkin mereka dapat melihat? (66) Dan 
jika Kami kehendaki Kami boleh ubahkan mereka menjadi 
kaku dan terpaku di tempat mereka dan kerana itu mereka 
tidak dapat mara ke depan dan pulang ke belakang. "(67) 

Kedua-dua pemandangan ini menggambarkan bala 
dan penghinaan terhadap orang-orang kafir yang 
mendusta dan mengejek-ngejek dengan pertanyaan 
mereka: 



"Bilakah Qiamat yang dijanjikan ini jika kamu bercakap 
benar? "(48) 

Di dalam pemandangan pertama mereka 
merupakan sekumpulan orang buta yang berebut- 
rebut menerpa ke arah Sirat dan berasak-asak untuk 
menyeberanginya. Mereka kelihatan meraba-raba dan 
simpang siur dalam perlumbaan itu persis seperti 
orang-orang buta yang berlumba. Mereka jatuh dan 
rebah persis seperti rebahnya orang-orang yang buta 
yang berebut-rebut dan berjalan cepat: 



"Bagaimana mungkin mereka dapat melihat?"(66) 

Di dalam pemandangan yang kedua mereka 
kelihatan seperti terpaku secara mendadak di tempat 
mereka. Mereka berubah menjadi patung-patung 
yang tidak dapat maju ke depan atau mundur ke 
belakang, sedangkan baru sekejap tadi mereka 
merupakan sekumpulan orang-orang buta yang 
berlumba-lumba simpang siur. 

Di dalam kedua-dua pemandangan itu mereka 
kelihatan seperti anak-anak patung atau alat-alat 
mainan yang berada dalam keadaan yang lucu, 
sedangkan sebelum ini mereka memperkecil dan 
mengejek hari Qiamatyang dijanjikan itu. 


(Pentafsiran ayat-ayat 66-67] 


Demikianlah berakhirnya pemandangan itu, di mana 
lidah mereka tersimpul kelu, tangan mereka bercakap 
dan kaki mereka menjadi saksi. Semuanya berlaku di 
luar kebiasaan dan di luar dugaan mereka. Dan 
andainya Allah kehendaki. Dia berkuasa menimpakan 
apa sahaja bala ke atas mereka, dan di sini Al-Qur'an 
menyebut dua jenis bala yang jika Allah kehendaki Dia 
berkuasa melakukannya ke atas siapa sahaja yang 
dikehendaki-Nya: 

(Pentafsiran ayat 68) 


Semua peristiwa ini akan berlaku apabila tiba masa 
Qiamat yang telah dipinta mereka supaya 
disegerakannya itu. Tetapi andainya mereka masih 
berada di bumi dan dilanjutkan usianya dan masa 
Qiamat telah ditangguhkan sehingga ke suatu masa 
yang tertentu, maka mereka juga lambat laun akan 
menerima nasib, yang buruk, mereka akan menjadi 
tua bangka, nyanyuk dan kembali kepada keadaan 
kebudak-budakan sama ada di dalam perasaan dan 
pemikiran mereka. 


"Dan siapa yang Kami panjangkan umurnya , Kami akan 
kembalikannya semula kepada keadaannya di zaman kecil. 
Apakah tidak mereka berfikir?"(68) 


Umur tua bangka merupakan peringkat umur 
kembali semula ke peringkat umur kanak-kanak, 

tanpa rupa paras kanak-kanak dan tanpa kemurnian 
dan kejujurannya yang menarik. Orang yang tua terus 
berundur ke belakang. Dia lupa apa yang telah 
diketahuinya. Urat sarafnya semakin lemah, fikirannya 
semakin lembab dan ketahanannya semakin merosot 
dan akhirnya dia kembali menjadi kanak-kanak, tetapi 
keteloran kanak-kanak disukai orang dan setiap 
ketololannya disenangi hati dan membuat mukanya 
tersenyum, tetapi keadaan itu pada orang tua tidak 
disukai orang. Kesalahannya tidak dimaaf melainkan 
kerana kasihan belas kepadanya. Dia menjadi bahan 
ejekan apabila dia memperlihatkan kelakuan 
kebudakan atau menunjukkan ketololan sedangkan 
belakangnya telah bongkok. 

Akibat yang seperti ini sama dengan akibat Qiamat, 
kedua-duanya menunggu para pendusta yang tidak 
dimuliakan Aliah dengan ni'mat keimanan. 

'k 'k 'k ic 'k 'k 


(Kumpulan ayat-ayat 69 - 83) 




"Dan Kami tidak pernah mengajarkan syair kepadanya dan 
memang syair itu tidak sesuai dengannya. Apa yang 
dibacakannya tidak lain melainkan suatu peringatan dan 
kitab bacaan yang amat jelas (69). Supaya dia memberi 
peringatan kepada orang yang hidup hati nuraninya dan 
supaya terlaksana keputusan ('azab) ke atas orang-orang 
kafir (70). Tidakkah mereka melihat bahawa Kami telah 
menciptakan untuk mereka binatang ternakan yang dibuat 
oleh tangan qudrat Kami, maka kerana itu mereka dapat 
menjadi pemiliknya?(71). Dan Kami jinakkan binatang- 
binatang ternakan itu untuk kegunaan mereka. Sebahagian 
darinya menjadi kenderaan mereka dan sebahagian lagi 
menjadi bahan makanan yang dimakan mereka (72). Dan 
mereka memperolehi berbagai-bagai faedah darinya dan 
berbagai-bagai jenis minuman. Mengapakah mereka tidak 
bersyukur? (73) Dan mereka menyembah tuhan-tuhan selain 
dari Allah dengan harapan mereka diberi pertolongan (74). 
(Tetapi) tuhan-tuhan itu tidak berkuasa menolong mereka, 
sedangkan merekalah tentera-tentera yang disediakan untuk 
mempertahankan tuhan-tuhan itu (75). Oleh itu janganlah 
engkau berdukacita dengan sebab cemuhan mereka. 
Sesungguhnya Kami mengetahui apa yang disembunyi dan 
apa yang dinyatakan mereka (76). Tidakkah manusia berfikir 
bahawa Kami telah ciptakannya dari setitis nutfah, tiba-tiba 
ia menjadi musuh yang amat terang (77). Dan dia telah 
membuat satu perbandingan, sedangkan dia sendiri lupakan 
asal kejadiannya. Dia berkata: Siapakah yang berkuasa 
menghidupkan tulang-temalang yang lelah reput dan hancur 
itu?(78). Katakanlah: Yang berkuasa menghidupkannya ialah 
Tuhan yang telah berkuasa menciptakannya pada permulaan 
kali, dan Dialah Tuhan Yang Maha Mengetahui segala 
makhluk ciptaan-Nya (79). Dialah Tuhan yang telah 
menciptakan untuk kamu api dari pokok yang hijau dan dari 
pokok itu kamu nyalakan api (80). Tidakkah Tuhan yang 
telah berkuasa menjadikan langit dan bumi itu berkuasa pula 
untuk menjadikan kembali makhluk-makhluk seperti mereka. 
Sebenarnya Dia berkuasa berbuat demikian dan Dialah 
Tuhan Yang Maha Pencipta dan Maha Mengetahui (81). 
Sesungguhnya cara penciptaan Allah itu ialah apabila Dia 

mahu menjadikan sesuatu Dia hanya berfirman kepadanya: 
Jadilah ! Maka ia terus jadi (82). Maka Maha Sucilah Allah 
yang memegang kerajaan (yang mengendalikan) segala 
sesuatu dan seluruh kamu akan dipulangkan kepada - 
Nya. "(83) 


(Latar belakang dan pokok pembicaraan) 

Bahagian akhir ini menyentuh segala persoalan yang 
dibicarakan oleh surah ini iaitu persoalan wahyu dan 
sifat-sifatnya, persoalan Uluhiyah dan Wahdaniyah 
dan persoalan kebangkitan selepas mati. Semuanya 
disentuh dalam ayat-ayat yang terperinci dan 
disertakan dengan bukti-bukti yang amat kuat dan 
mempunyai nada-nada yang amat mendalam. Seluruh 
bukti-bukti itu adalah bertujuan untuk menonjolkan 
tangan qudrat Ilahi yang mencipta dan melaksanakan 
segala sesuatu di alam buana ini dan memegang 
teraju segala urusan, kemudian pengertian ini 
difokuskan dalam sepotong ayat yang mengakhiri 
surah ini: 



"Maka Maha Sucilah Allah yang memegang kerajaan (yang 
mengendalikan) segala sesuatu dan seluruh kamu akan 
dipulangkan kepada -Nya. "(83) 


Tangan qudrat Ilahi yang berkuasa inilah yang telah 
menciptakan binatang-binatang ternakan untuk 
manusia dan menjinakkannya untuk kegunaan 
mereka. Dialah yang telah menciptakan manusia dari 
nutfah. Dialah yang menghidupkan kembali tulang 
temalang yang reput persis seperti menciptakannya 
pada permulaan kali. Dialah yang telah menjadikan 
api dari pokok yang hijau dan menciptakan langit dan 
bumi dengan indahnya, dan pada akhirnya Dialah 
yang memiliki dan menguasai segala sesuatu di alam 
buana ini. Sekianlah intisari bahagian ini. 


w 

"Dan Kami tidak pernah mengajarkan syair kepadanya dan 
memang syair itu tidak sesuai dengannya. Apa yang 
dibacakannya tidak lain melainkan suatu peringatan dan 
kitab bacaan yang amat jelas (69). Supaya dia memberi 
peringatan kepada orang yang hidup hati nuraninya dan 
supaya terlaksana keputusan ('azab) ke atas orang-orang 
kafir. "(70) 


Persoalan wahyu telah 
surah: 


pun disebut pada awal 



"Yaa f Siin (1). Demi Al-Qur'an yang amat bijaksana (2). 
Sesungguhnya engkau (wahai Muhammad) adalah dari 
golongan para rasul (3). Yang mengikut jalan yang lurus (4). 
Al-Qur'an itu diturun oleh Allah Yang Maha Perkasa dan 
Maha Pengasih (5). Supaya engkau memberi peringatan 
kepada satu kaum yang datuk nenek mereka tidak pernah 
diberikan peringatan , kerana itulah mereka laiai."(6) 

Di Antara Al-Qur'an Dan Sajak 

Dan kini persoalan itu disebut pula dalam bentuk ini 
untuk menjawab dakwaan setengah-setengah kaum 
Musyrikin yang menyifatkan Nabi s.a.w. sebagal 
seorang penyair dan menyifatkan ayat-ayat Al-Qur'an 
yang dibawa oleh beliau sebagai syair. Pembesar- 
pembesar Quraysy memang sedar bahawa hakikat 
yang sebenar bukannya begitu. Mereka juga sedar 
bahawa perkataan-perkataan AI-Qur'an yang dibawa 
oleh Nabi Muhammad s.a.w. itu adalah perkataan- 
perkataan yang luar biasa di dalam bahasa mereka. 
Mereka bukannya begitu bodoh hingga tidak dapat 
membezakan di antara Al-Qur ; an dan syair, malah 
dakwaan-dakwaan mereka adalah sebenarnya 
merupakan sebahagian dari perang di'ayah di 
kalangan orang ramai yang dilancarkan mereka ke 
atas agama yang baru dan ke atas Rasulullah s.a.w. 
yang membawa agama itu. Di'ayah itu dibuat dengan 
alasan, susunan ayat-ayat Al-Qur'an itu sangat indah 
dan menarik dan dengan alasan ini boleh membuat 
orang ramai terkeliru di antara susunan ayat-ayat Al- 
Qur'an dengan susunan kata-kata syair. 

Di dalam ayat ini Allah S.W.T. menafikan dengan 
tegas bahawa dia telah mengajar syair kepada 
Rasulullah s.a.w. Dan jika Allah tidak mengajarnya, 
maka sudah tentu beliau tidak akan tahu, kerana 
seseorang rasul itu tidak mengetahui sesuatu 
melainkan apa yang diajarkan Allah kepadanya. 

Kemudian Allah S W.T. menafikan pula kesesuaian 
sya'ir dengan Rasulullah s.a.w.: 



"Dan memang syair itu tidak sesuai dengannya" (69) 

kerana syair mempunyai methodologi yang berlain- 
lainan dari methodologi nubuwah. Syair itu ialah 
perasaan yang terharu (emosi) atau pengungkapan 
dari perasaan yang terharu, sedangkan perasaan itu 
berubah-ubah dari satu keadaan kepada satu 
keadaan. Tetapi nubuwah ialah wahyu yang 
berlandaskan satu methodologi yang tetap dan jalan 
yang lurus, mengikut undang-undang Allah yang 
tetap yang mengendalikan seluruh alam buana, la 
tidak berubah-ubah mengikut hawa nafsu seperti 
syair yang berubah-ubah mengikut berbagai-bagai 



JUZU' KE-23 


20 SURAH YAASIN Cfc 


187 


cetusan emosi yang tidak pernah tetap di atas satu 
keadaan. 

Nubuwah merupakan komunikasi yang berkekalan 
dengan Allah dan penerimaan wahyu secara langsung 
dari Allah dan usaha yang berterusan untuk 
mengembalikan hayat kepada Allah. Sementara syair 
dalam bentuknya yang paling tinggi merupakan 
kerinduan-kerinduan dan kecintaan-kecintaan 
insaniah kepada keindahan dan kesempurnaan, iaitu 
kerinduan-kerinduan yang bercampuraduk dengan 
kelemahan-kelemahan manusia dan dengan 
kefahaman-kefahamannya yang terbatas dengan 
batas-batas daya akal fikirannya dan bakat-bakat 
kebolehannya. Tetapi apabila syair itu menurun dari 
bentuk-bentuknya yang tinggi, maka ia merupakan 
emosi-emosi dan keinginan-keinginan nafsu yang 
kadang-kadang jatuh ke tahap jeritan jasad dan 
keinginan darah daging yang berkobar-kobar. Di sini 
jelaslah bahawa tabi'at nubuwah dan tabi'at syair itu 
berlainan dari akar umbinya lagi. Tabi'at syair dalam 
bentuknya yang paling tinggi merupakan kerinduan- 
kerinduan yang naik dari bumi, sedangkan tabi'at 
nubuwah merupakan hidayat yang turun dari langit. 



"Apa yang dibacakannya tidak lain melainkan suatu 
peringatan dan kitab bacaan yang amat jelas. "(69) 

Peringatan dan bacaan merupakan dua sifat bagi 
wahyu Allah, la merupakan peringatan apabila dilihat 
dari segi fungsinya dan merupakan peringatan 
terhadap Allah apabila dilihat dari segi ia dibaca. Jadi, 
wahyu itu adalah bacaan supaya hati manusia 
sentiasa mengingati Allah dan ia juga kitab bacaan 
yang dibaca oleh lidah. Ia diturunkan untuk 
melaksanakan satu tugas yang telah digariskan 
dengan jelas: 


Siapakah Manusia Yang Hidup Dan 
Manusia Yang Mati 



"Supaya dia memberi peringatan kepada orang yang hidup 
hati nuraninya dan supaya terlaksana keputusan ('azab) ke 
atas orang-orang kafir : "(70) 


Al-Qur'an meletakkan kekufuran sebagai lawan 
kepada hayat, la menjadikan kekufuran itu sebagai 
maut dan menjadikan kesediaan hati untuk beriman 
itu sebagai hayat 

Ayat ini menerangkan fungsi Al-Qur'an, iaitu ia 
diturunkan kepada Rasulullah s.a.w. supaya beliau 
memberi peringatan kepada orang yang mempunyai 
hayat supaya peringatan itu berguna kepada mereka. 
Adapun orang-orang yang kafir mereka adalah orang- 
orang yang mati yang tidak dapat mendengar 
peringatan, maka fungsi Al-Qur'an kepada mereka 
ialah merakamkan kewajaran mereka menerima 
balasan 'azab, kerana Allah tidak mengazabkan 


seseorang sehingga da'wah Rasul itu sampai 
kepadanya, kemudian dia ingkarkannya setelah 
diterangkan dengan bukti-bukti yang jelas, dan mati 
begitu tanpa alasan dan kemaafan. 

Demikianlah manusia dapat mengetahui (dari 
penjelasan ayat ini) bahawa di sana ada dua golongan 
dari mereka yang menentukan sikapnya terhadap AI- 
Qur'an. Satu golongan menyambut Al-Qur'an. 
Merekalah golongan manusia yang hidup. Dan satu 
golongan lagi tidak menyambut AI-Qur'an. Merekalah 
golongan manusia yang mati, dan golongan ini tahu 
bahawa keputusan 'azab telah pun ditetapkan Allah 
ke atas mereka. 

****** 

(Pentafsiran ayat-ayat 71 - 76) 

Pembicaraan yang kedua bahagian ini ialah 
mengemukakan persoalan Uluhiyah dan Wahdaniyah 
dalam ruang lingkup pemandangan yang 
menggambarkan kehidupan kaum Musyrikin yang 
mendapat berbagai-bagai ni'mat Allah, namun 
demikian mereka tidak bersyukur kepadanya: 



"Tidakkah mereka melihat bahawa Kami telah menciptakan 
untuk mereka binatang ternakan yang dibuat oleh tangan 
qudrat Kami ; maka kerana itu mereka dapat menjadi 
pemiliknya? (71) Dan Kami jinakkan binatang-binatang 
ternakan itu untuk kegunaan mereka. Sebahagian darinya 
menjadi kenderaan mereka dan sebahagian lagi menjadi 
bahan makanan yang dimakan mereka (72). Dan mereka 
memperolehi berbagai-bagai faedah darinya dan berbagai- 
bagai jenis minuman. Mengapakah mereka tidak bersyukur? 
(73) Dan mereka menyembah tuhan-tuhan selain dari Allah 
dengan harapan mereka diberi pertolongan (74). (Tetapi) 
tuhan-tuhan itu tidak berkuasa menolong mereka , 
sedangkan merekalah tentera-tentera yang disediakan untuk 
mempertahankan tuhan-tuhan itu (75). Oleh itu janganlah 
engkau berdukacita dengan ‘ sebab cemuhan mereka. 
Sesungguhnya Kami mengetahui apa yang disembunyi dan 
apa yang dinyatakan mereka. " (76) 

Tidakkah mereka melihat? Bukti-bukti kekuasaan 
Allah itu terbentang jelas di hadapan mereka. Bukti- 
bukti itu bukannya perkara ghaib dan bukannya pula 
jauh, malah ia bukannya pula sulit dan samar-samar 
yang memerlukan kepada renungan dan fikiran yang 
teliti. Bukti-bukti itu ialah binatang-binatang ternakan 
yang telah diciptakan Allah untuk mereka dan 
menjadikannya sebagai harta milik mereka. Allah 
telah menjinakkan binatang-binatang itu supaya 
mudah mereka menunggangkannya, memakan 
dagingnya dan minum susunya di samping 
mengambil berbagai-bagai manfa'at yang lain. 
Semuanya itu adalah dengan qudrat dan tadbir Allah 
yang telah melengkapkan manusia dan binatang- 
binatang ternakan itu dengan ciri-ciri yang tertentu, 
iaitu Dia jadikan manusia berkemampuan menjinak, 
mengguna dan mengambil faedah dari binatang- 
binatang itu dan menjadikan binatang ternakan itu 
mudah dijinak dan banyak manfa'atnya yang dapat 
memenuhi berbagai-bagai keperluan manusia, 
sedangkan manusia tidak berkuasa membuat sesuatu 
apa pun. Mereka tidak berkuasa menciptakan seekor 
lalat walaupun mereka berpakat beramai-ramai dan 
mereka tidak berkuasa menjinakkan seekor lalat yang 
tidak dilengkapkan Allah dengan sifat-sifat yang 
menjadikannya jinak dan mudah digunakan mereka. 

"Mengapakah mereka tidak bersyukur? "(73) 


"Dan mereka menyembah tuhan-tuhan selain dari Allah 
dengan harapan mereka diberi pertolongan (74). (Tetapi) 
tuhan-tuhan itu tidak berkuasa menolong mereka i, 
sedangkan merekalah tentera-tentera yang disediakan untuk 
mempertahankan tuhan-tuhan itu. "(75) 

Di zaman dahulu tuhan-tuhan yang disembahkan 
itu berupa patung-patung dan berhala-berhala atau 
berupa pokok-pokok atau bintang-bintang atau 
berupa, malaikat atau jin. Agama-agama menyembah 
berhala masih tetap hidup di setengah-setengah 
negeri di dunia ini, tetapi orang-orang yang tidak 
menyembah berhala-berhala ini pun masih belum 
bersih tauhid mereka kepada Allah. Kadang-kadang 
perbuatan syirik mereka pada hari ini dapat dilihat 
dalam kepercayaan mereka kepada kuasa-kuasa palsu 
selain dari kuasa Allah, juga dapat dilihat dalam 
pergantungan mereka kepada sandaran-sandaran 
yang lain dari Allah. Perbuatan syirik itu 
beranekaragam. la berlain-lainan mengikut perbezaan 
masa dan tempat 

Mereka menyembah tuhan-tuhan palsu itu dengan 
tujuan untuk mendapatkan pertolongan, sedangkan 
mereka sendiri yang melindungi tuhan-tuhan itu dari 
dicerobohi orang atau ditimpa bahaya. Merekalah 
tentera-tentera dan pelindung-pelindung yang 
bersedia untuk menolong tuhan-tuhan itu: 



"Sedangkan merekalah tentera-tentera yang disediakan 
untuk mempertahankan tuhan-tuhan itu. "(75) 


Apabila seseorang itu melihat persoalan itu dengan 
kacamata ini dan dengan sorotan Al-Qur'anul-Karim 
ini, maka dia akan terus merasa bahawa dia 
diselubungi ni'mat-ni'mat, Allah yang melimpah-ruah, 
yang wujud pada segala sesuatu di sekelilingnya. 
Setiap kali dia menunggang kenderaannya atau setiap 
kali dia makan sepotong daging atau minum seteguk 
susu atau meni'mati minyak sapi atau sekeping keju 
atau setiap kali dia memakai baju dari bulu-bulu 
binatang ternakan atau lain-lain lagi, maka semua 
perbuatan itu menimbulkan kesedaran yang membuat 
hatinya merasa kewujudan Allah Pe n cipta serta 
rahmat dan ni'mat-Nya. Kesedaran itu akan terus 
wujud pada setiap benda di sekelilingnya yang 
disentuh oleh tangannya dan pada setiap kejadian 
yang digunakannya di alam ini sama ada kejadian 
yang hidup atau pepejal yang tidak hidup. Dan 
seluruh kegiatan hidupnya merupakan tasbih, tahmid 
dan ibadat kepada Allah malam dan siang. 

Tetapi manusia tidak bersyukur dan di antara 
mereka ada yang tergamak menyembah tuhan-tuhan 
yang lain dari Allah: 


Tuhan-tuhan Palsu Yang Disembah Manusia 







Inilah kemuncak kebodohan cara berfikir. Orang- 
orang yang menyembah pemerintah-pemerintah yang 
zalim dan sewenang-wenang pada hari ini juga tidak 
begitu jauh sifatnya dari penyembah-penyembah 
berhala. Mereka merupakan bala tentera kepada 
pemerintah-pemerintah yang zalim itu. Merekalah 
yang mempertahankan keselamatan mereka dan 
melindungi kezaliman mereka dan dalam waktu yang 
sama mereka tunduk menyembah mereka. 

Agama menyembah berhala itu tetap menyembah 
berhala di dalam berbagai-bagai bentuknya. Apabila 
'aqidah tauhid yang bersih itu bergoyang, maka 
tibalah amalan menyembah berhala, tibalah amalan 
syirik dan tibalah amalan jahiliyah. Umat manusia 
tidak terselamat melainkan dengan 'aqidah tauhid 
yang bersih yang bertuhankan Allah Yang Tunggal, 
menyembah Aliah Yang Tunggal, bertawajjuh dan 
bergantung kepada Allah Yang Tunggal, ta'at dan 
membesarkan Allah Yang Tunggal. 



"Oleh itu janganlah engkau berdukacita dengan sebab 
cemuhan mereka. Sesungguhnya Kami mengetahui apa 
yang disembunyi dan apa yang dinyatakan mereka. "(76) 


Firman ini ditujukan kepada Rasulullah s.a.w. yang 
sedang menghadapi orang-orang yang menyembah 
tuhan-tuhan yang lain dari Allah, orang-orang yang 

tidak bersyukur dan mengingati Allah supaya hati 
beliau tenang menghadapi mereka. Mereka sentiasa 
terdedah kepada ilmu Allah. Dan segala apa sahaja 
yang dirancangkan mereka dan yang dimiliki mereka 
adalah di dalam perhatian Allah. Tiada sebarang 
kebimbangan terhadap Rasulullah s.a.w. dari 
tindakan-tindakan mereka kerana segala gerak-geri 
mereka terdedah kepada qudrat kuasa Allah yang 
mengetahui segala keadaan mereka. 

Dengan ini kecillah kedudukan mereka. Dan mereka 
tidak lagi merupakan satu bahaya yang ditakuti oleh 
orang Mu'min yang bergantung kepada Allah, kerana 
dia tahu bahawa Allah mengetahui segala apa yang 
disembunyi dan yang dizahirkan mereka dan dia tahu 
bahawa mereka berada dalam genggaman kekuasaan 
Allah dan di bawah perhatian-Nya tanpa disedari 
mereka. 

Pembicaraan yang ketiga bahagian yang akhir ini 
memperkatakan persoalan kebangkitan selepas mati: 


(Pentafsiran ayat-ayat 77 - 82) 



* Tidakkah manusia berfikir bahawa Kami teiah ciptakannya 
dari setitis nutfah , tiba-tiba ia menjadi musuh yang amat 
terang (77). Dan dia telah membuat satu perbandingan , 
sedangkan dia sendiri lupakan asal kejadiannya. Dia berkata: 
Siapakah yang berkuasa menghidupkan tulang-temalang 
yang lelah reput dan hancur itu?(78). Katakanlah: Yang 
berkuasa menghidupkannya ialah Tuhan yang telah berkuasa 
menciptakannya pada permulaan kali dan Dialah Tuhan 
Yang Maha Mengetahui segala makhluk ciptaan-Nya (79). 


Dialah Tuhan yang telah menciptakan untuk kamu api dari 
pokok yang hijau dan dari pokok itu kamu nyalakan api (80). 
Tidakkah Tuhan yang telah berkuasa menjadikan langit dan 
bumi itu berkuasa pula untuk menjadikan kembali makhluk- 
makhluk seperti mereka . Sebenarnya Dia berkuasa berbuat 
demikian dan Dialah Tuhan Yang Maha Pencipta dan Maha 
Mengetahui (81). Sesungguhnya cara penciptaan Allah itu 
ialah apabila Dia mahu menjadikan sesuatu Dia hanya 
berfirman kepadanya: Jadilah! Maka ia terus jadi. "(82) 

Bahagian ini dimulakan dengan membawa manusia 
berdepan dengan realiti kejadian dirinya sendiri, iaitu 
realiti yang menggambarkan asal-usul dan kesudahan 
kejadiannya, realiti yang dilihat dengan mata kepala 
dan hatinya berulang-ulang kali tanpa menyedari 
maknanya dan tanpa mengambilkannya sebagai 
bukti, betapa benarnya janji Allah yang akan 
membangkitkan manusia kembali selepas matinya. 



"Tidakkah manusia berfikir bahawa Kami telah ciptakannya 
dari setitis nutfah , tiba-tiba ia menjadi musuh yang amat 
terang. "(77) 


Manusia Yang Lupa Asal Kejadiannya Mencabar Allah 

Apakah nutfah yang menjadi asal-usul manusia? 
Itulah setitis air mani yang hina, yang tidak 
mempunyai daya dan nilai. Itulah setitis air mani yang 
mengandungi ribuan sel. Satu sel dari ribuan sel inilah 
yang menjadi seorang bayi kemudian bayi ini menjadi 
manusia yang menyangkal dan melawan Tuhannya 
dengan mencabar dan meminta bukti dan dalil. 

Qudrat llahilah yang menciptakan manusia musuh 
yang terang itu dari nutfah ini. Alangkah jauhnya 
perpindahan dan transformasi di antara asal mula 
kejadiannya dengan titik kesudahannya. Adakah 
manusia merasa begitu besar dan sukar kepada 
qudrat Ilahi untuk menghidupkannya kembali setelah 
ia mati dan hancur reput kelak? 



"Dan dia telah membuat satu perbandingan , sedangkan dia 
sendiri lupakan asal kejadiannya. Dia berkata: Siapakah yang 
berkuasa menghidupkan tulang-temalang yang telah reput 
dan hancur itu? (78) Katakanlah: Yang berkuasa 

menghidupkannya ialah Tuhan yang telah berkuasa 
menciptakannya pada permulaan kali dan Dialah Tuhan 
Yang Maha Mengetahui segala makhluk ciptaan-Nya."(79) 

Alangkah mudah jawapannya. Itulah Iogik fitrah 
dan Iogik realiti yang dekat dan dapat dilihat. 

Apakah nutfah itu mempunyai daya hidup atau 
qudrat atau nilai yang melebihi tulang-temalang yang 
reput hancur itu? Tidakkah tulang-temalang itu juga 
berasal dari nutfah yang membentuk manusia pada 
permulaan kali? Tidakkah Tuhan yang telah 
mengubahkan nutfah menjadi seorang manusia itu 
berkuasa pula mengubahkan tulang temalang yang 
reput itu menjadi seorang manusia yang hidup dan 
baru? 


Persoalan ini begitu mudah dan terang. Ia tidak 
memerlukan kepada pertanyaan dan perdebatan yang 
panjang lebar: 



" Katakanlah : Yang berkuasa menghidupkannya ialah Tuhan 
yang telah berkuasa menciptakannya pada permulaan kali l 
dan Dialah Tuhan Yang Maha Mengetahui segala makhluk 
ciptaannya."(79) 

Kemudian Al-Qur'an menjelaskan lebih terang lagi 
tentang sifat qudrat Ilahi yang menciptakan itu dan 
bagaimana qudrat itu bertindak pada kejadian- 
kejadian yang berlaku di hadapan mata mereka, dari 
bahan-bahan yang dimiliki mereka. 



"Dialah Tuhan yang telah menciptakan untuk kamu api dari 
pokok yang hijau dan dari pokok itu kamu nyalakan api."(80) 


Mu'jizat Kejadian Api 

Dengan seimbas pandang sahaja sudah cukup 
untuk meyakinkan kebenaran kejadian yang indah ini, 
iaitu satu kejadian aneh yang dilalui mereka tanpa 
menyedarinya. Memang satu hal yang menakjubkan 
bahawa pokok yang hijau, yang basah berair itu 
apabila bergeser satu sama lain boleh mengeluarkan 
api, kemudian ia sendiri pula menjadi bahan api 
selepas basah dan menghijau. Ilmu sains yang 
menerangkan secara mendalam tentang haba yang 
disimpankan pokok yang hijau dari tenaga matahari 
yang disedut olehnya, sedangkan ia masih hijau dan 
basah berair dan haba itulah yang mencetuskan api 
ketika berlaku pergeseran sebagaimana ia 
mencetuskan api ketika berlaku kebakaran. 
Maklumat-maklumat ilmu sains ini membuat kejadian 
yang aneh itu bertambah jelas lagi. Allah Penciptalah 
yang telah melengkapkan ciri-ciri ini pada pokok dan 
melengkapkan setiap makhluk-Nya dengan ciri-ciri 
masing-masing kemudian Dia memberi petunjuk, 
tetapi kita sahaja yang tidak melihat kejadian-kejadian 
ini dengan mata yang terbuka dan tidak 
mengamatinya dengan hati yang sedar dan insaf, oleh 
kerana itu- kejadian-kejadian itu tidak dapat 
mendedahkan kepada kita rahsia-rahsianya yang aneh 
dan tidak dapat menunjukkan Pencipta alam buana 
kepada kita. Andainya kita membuka mata hati kita 


meneliti kejadian-kejadian itu sudah tentu ia akan 
meluahkan segala rahsianya dan sudah tentu kita 
akan hidup bersamanya di dalam ibadat dan tasbih 
yang berterusan. 


Kemudian AI-Qur'an membentangkan bukti-bukti 
kekuasaan Allah dan menerangkan secara mudah 
persoalan penciptaan alam dan persoalan mengulangi 
semula penciptaan seluruh manusia selepas mati. 







"Tidakkah Tuhan yang telah berkuasa menjadikan langit dan 
bumi itu berkuasa pula untuk menjadikan kembali makhluk- 
makhluk seperti mereka. Sebenarnya Dia berkuasa berbuat 
demikian dan Dialah Tuhan Yang Maha Pencipta dan Maha 
Mengetahui. "(81) 


Angkasa Lepas Dengan Jutaan 
Matahari Dan Galaksi 


Langit dan bumi merupakan kejadian-kejadian yang 
amat menakjubkan, amat besar dan amat halus dan 
rapi. Bumi menjadi tempat kita hidup, dan turut hidup 
bersama kita berjuta-juta jenis makhluk-makhluk yang 
lain. Kemudian saiz kita tidak sampai sebesar saiz 
bumi dan tidak pula sampai sebesar hakikatnya. Dan 
sehingga hari ini kita hanya tahu sedikit sahaja 
mengenainya. Bumi ini seluruhnya hanya satu 
pengikut kecil dari pengikut-pengikut matahari. Dan 
dengan cahaya dan kepanasan matahari inilah bumi 
kita hidup, sedangkan matahari kita hanya 
merupakan satu dari seratus juta matahari yang 
wujud dalam satu galaksi atau gugusan bintang yang 
diikut oleh matahari kita dan yang membentuk alam 
dunia kita yang dekat. Di alam buana ini terdapat 
berbagai-bagai galaksi yang lain, atau terdapat 
berbagai-bagai dunia seperti alam dunia kita yang 
dekat ini. Ahli-ahli ilmu bintang telah mengira 
bilangan galaksi-galaksi itu dan sehingga sekarang 
mereka dapat menghitungkan seratus juta galaksi 
dengan perantaraan penglihatan-penglihatan mereka 

yang terbatas dan mereka masih mengharapkan 

bilangan yang lebih banyak dari itu lagi setiap kali 

dapat dibesarkan teropong-teropong bintang. Jarak di 
antara galaksi kita dengan galaksi yang terdekat 

dengan kita ialah kira-kira tujuh ratus ribu lima puluh 
tahun cahaya (satu tahun perjalanan cahaya dianggar 
sebanyak dua puluh enam juta-juta atau trilion batu 1 ) 
dan di sana pula terdapat tompok-tompok kabus atau 
nebula yang amat besar dan dari biji-biji kabus inilah 
terjadinya jutaan matahari-matahari itu. Inilah 
bahagian alam buana yang termasuk di dalam 
lingkungan ilmu pengetahuan kita yang kecil dan 
terbatas. 


Angka ini dipetik pengarang berdasarkan maklumat sains 
pada waktu itu. Menurut kiraan ilmu sains terkini, satu tahun 
perjalanan cahaya adalah sejauh 5.88 trilion batu. Wallahu 
a'lam. - Penterjemah. 

Ituiah matahari-matahari yang tidak terhitung 
banyaknya. Setiap matahari mempunyai jalan 
peredarannya masing-masihg dan kebanyakannya 
mempunyai planet-planet pengikut yang beredar di 
sekelilingnya seperti bumi beredar di sekeliling 
matahari kita. Semuanya beredar dan berlari dengan 
tepat dan tetap, tidak pernah berhenti sesa'at pun 
dan tidak pernah kacau. Jika tidak, alam ini akan 
binasa dan bintang-bintang yang besar yang 
terapung-apung di angkasa itu akan berlanggaran 
satu sama lain. 


Angkasa raya yang menjadi tempat terapung- 
apungnya jutaan bintang yang tidak terbilang itu 
adalah di luar keupayaan kita untuk menggambar dan 
memahaminya, la merupakan sesuatu yang 
memeningkan kepala manusia. 




" Tidakkah Tuhan yang telah berkuasa menjadikan langit dan 
bumi itu berkuasa pula untuk menjadikan kembali makhluk- 
makhiuk seperti mereka. "(81) 


Di manakah manusia dibandingkan dengan langit 
bumi yang besar dan amat menakjubkan itu? 



" Sebenarnya Dia berkuasa berbuat demikian dan Dialah 
Tuhan Yang Maha Pencipta dan Maha Mengetahui."(81) 


Tetapi Allah S.W.T. menciptakan langit bumi, 
manusia dan lain-lain makhluk itu hanya dengan 
senang sahaja tanpa sesuatu keberatan dan 
kesukaran. Kepadanya tiada apa-apa perbezaan di 
antara menciptakan sesuatu yang besar dengan 
menciptakan sesuatu yang kecil: 



' Sesungguhnya cara penciptaan Allah itu ialah apabila Dia 
mahu menjadikan sesuatu Dia hanya berfirman kepadanya: 
Jadilah! Maka ia terus jadi. "(82) 


Sama ada sesuatu itu langit atau bumi, lalat atau 
semut semuanya sama sahaja di hadapan kalimat 
= kun", dan semuanya akan terus muncul ke alam al- 
vajjud. 


Di sana tiada yang mudah dan tiada yang payah, 
tiada yang dekat dan tiada yang jauh. Sebaik sahaja 
wujudnya iradat Allah untuk menciptakan sesuatu 
s-dah cukup untuk mewujudkannya biar pun apa 
sahaja sesuatu itu. Allah hanya mendekatkan 
gambaran urusan-urusan penciptaan itu kepada 
—.anusia supaya mereka dapat memahaminya dengan 
-kuran manusia yang terbatas. 


(Pentafsiran ayat 83) 

Sampai di sini tibalah nada pengumuman yang akhir 
dari surah ini, iaitu nada pengumuman yang 
menggambarkan hakikat hubungan di antara 
kewujudan alam buana dengan Allah Penciptanya: 



"Maka Maha Sucilah Allah yang memegang kerajaan (yang 
mengendalikan) segala sesuatu dan seluruh kamu akan 
dipulangkan kepada-Nya."(83) 


Kata-kata "malakut" atau "kerajaan" itu 
membesarkan lagi hakikat hubungan ini, iaitu 
hubungan miiik mutlak Allah di atas segala sesuatu di 
alam buana ini dan hubungan kuasa mutlak Allah 
yang menguasai segala sesuatu yang dimilikinya, 
kemudian kepada Allah Yang Tunggal kembalinya 
dan berakhirnya seluruh makhluk. 

Itulah nada pengumuman penamat yang amat 
sesuai dengan pengembaraan yang amat luas itu dan 
sesuai dengan suasana surah dan segala 
pembicaraannya mengenai hakikat yang agung ini 
yang merangkumi segala perinciannya. 


•k -k * * * -k 



